Хабарингиз борки ҳукуматимиз томонидан белгиланган «Кексалар ҳафталиги» ўтказилмоқда. Ушбу ҳафтада Ўзбекистон миллий метрология институти жамоасининг фахрий устозларидан бири – Климушин Геннадий Эдуардович ҳақида маълумот бериб ўтамиз.\nКлимушин Геннадий Эдуардович 1951 йилда Тошкент шаҳрида таваллуд топган. 1974 йилда Тошкент темир йўл транспорти инженерлари институтининг «Тепловозлар ва тепловозлар хўжалиги» мутахассислиги бўйича имтиёзли диплом билан тамомлаган.\nУстозимиз 1970 йилдан бошлаб стандартлаштириш, сертификатлаштириш ва метрология тизимида техник ходим лавозимидан бўлим бошлиғи лавозимигача фаолият юритиб келмоқдалар.\nГеннадий Климушиннинг меҳнат ютуқлари кўплаб медаллар ва фахрий ёрлиқлар билан эътироф қилинган: ўз вақтида Иттифоқ Давлат стандартлаштириш қўмитасининг «Стандартлаштиришдаги хизматлари учун», Ўздавстандартнинг «Ўздавстандарт аълочиси», Стандартлаштириш, метрология ва сертификатлаштириш бўйича давлатлараро кенгашдаги хизматлари учун нишони, Стандартлаштириш, метрология ва сертификатлаштириш бўйича давлатлараро кенгаш фахрийси ва ҳоказолар.\nФахрли устозимиз бугунги кунда стандартлаштириш, метрология ва сертификатлаштириш тизимидаги етакчиларнинг ярмини профессионал маҳорат чўққисига олиб чиққан ҳақиқий устоз ҳисобланади. У – соҳада юқори даражадаги мутахассис бўлиб, “«Маҳсулот ва хизматларни сертификатлаш тўғрисида»ги, «Мувофиқликни баҳолаш тўғрисида»ги ва «Истеъмолчиларнинг ҳуқуқларини ҳимоя қилиш тўғрисида»ги Ўзбекистон Республикаси Қонунларини ишлаб чиққан ва яна соҳага доир бир қатор Қонунлар жорий этилишида иштирок этган қатнашган.\nШунингдек, 10 дан ортиқ Давлатлараро стандартлар, 10 дан ортиқ регламентлар, 100 дан ортиқ Давлат стандартлари ва кўплаб ташкилот стандартларини жорий қилган.\nГеннадий Климушин шунча иш тажрибасига эга эканлигига қарамай соҳани чуқур ўрганиш ва ўз устида ишлашга алоҳида эътибор бериб келаётган тажрибали устоз мураббийлардан биридир.\nҲозирда унинг 100 нафардан ортиқ шогирдлари мамлакатимизнинг иқтисодиётида муҳим ўринга эга йирик ишлаб чиқарувчи корхоналарда ва давлат бошқаруви органларида турли лавозимларда фаолият олиб бормоқдалар. Биргина агентлик тизимининг ўзида унинг қўл остида камол топган 10 нафардан зиёд раҳбар ходимлар ва 50 дан ортиқ мутахассислар фаолият юритиб келмоқдалар.\nУстозимиз Метрология, стандартлаштириш ва сертификатлаштириш давлатлараро Кенгашининг (МГС) фахрий аъзоси ҳисобланади.\nУстозимиз иш фаолияти давомида ўзининг ишчанлиги, шижоатлилиги, ташаббускорлиги, зиммасига юклатилган вазифаларга сидқидилдан ёндошиши ва ёш ходимларига бўлган муносабати билан кенг жамоанинг катта ҳурмати ва эътиборига сазовор ҳамда шу ишларда ўрнак бўлиб келмоқда.


Mundo Deportivo: Неймар "Реал"га 2019 йил ўтади\n14 февраль, 2018, 17:25 1629\nФранциянинг ПСЖ клуби форварди Неймар яна Испания Ла Лигасига қайтади. Бу ҳақда Mundo Deportivo нашри хабар бермоқда.\nЮқоридаги нашрнинг ёзишича бразилиялик футболчи 2019 йил “Реал”га ўтади. Неймарнинг ўзи ҳам Франция чемпионатидан кўра нисбатан кучлироқ бўлган Испания чемпионатида ўйнамоқчи ва шу боис ҳам “Реал”нинг таклифи бу борада унга жуда маъқул келмоқда.\nНеймарнинг “Реал”га трансфер қилиниши ортидан “Реал” ҳужумчиси Криштиану Роналду катта эҳтимол билан ПСЖга йўл олиши мумкин.\nТаъкидлаш лозимки, “қироллик клуби” президенти Флорентино Перес Неймарни кўпдан буён ўз жамоасига олиб келишга ҳаракат қилмоқда. У хатто Неймарнинг “Барселона”га ўтишидан аввал ҳам уни сотиб олишга уриниб кўрган.


Андижонда яна норозилик. Одамлар кўчага чиқишган (видео) « O'zbekiston ERK Demokratik Partiyasi\nАндижонда яна норозилик. Одамлар кўчага чиқишган (видео)\n11 February 2012 - 17:44\nКеча, яъни 10 феврал куни, Андижон шаҳар 9-МФЙ (Маҳалла Фуқаролар Йиғини)га қарашли 1- ва 2- уйларда яшовчи одамлар газнинг йўқлигидан норозилик билдириб кўчага чиқишган.\nБу уйлар 9 қаватли бўлгани ва шаҳарнинг бошқа ерида бундай 9 қаватли уйлар йўқлиги боис, уларни кўпчилик “9 қаватлилар (девятиэтажки)” дейишади ва ҳамма қайерда жойлашганини билади – бу уйлар Клара Цеткин мавзесига\nетмасдан, бурилишда жойлашган. Одамлар бугун, 11 феврал куни ҳам чиқишган.\nМухбиримиз у жойга фақат одамлар тарқалаётган пайтда борган. Одамлар ёнида газ идораси ходимлари ва бир нечта миршаблар бор эди.\nТелефон орқали вазиятни суратга олишга муваффақ бўлган мухбиримизнинг айтишича, видеодаги сариқ машина – газ идорасининг машинаси. Одамлар газ трубасига ноқонуний уланиб олган ташкилотлар трубаларини йўл бўйлаб жойлашган катта трубадан (лавҳадаги сариқ трубадан) уздиртиришаётган экан. (Видео ушбу манзилда: http://turkiston.tv/?p=1860)\n9-қаватли уйлар видеолавҳада акс этмаган, чунки улар видеолавҳадаги сариқ машина томонга қараб 300 метрча юрилгандан кейин келади. Одамлар газ идораси ходимлари билан кўча бўйлаб юриб, бир қанча ташкилотларни газдан уздиришга эришганлар.\nОдамларга эртага газ берилишини ваъда қилишган. Лекин бу ваъдага ишониш қийин, чунки аслида газнинг “таги” йўқ. Андижон шаҳридаги 1- ва 2- микрорайонларда бу йилги қишда ҳам газ ўтган йиллардаги каби деярли бўлмади, ҳозир эса мутлақо йўқ.


Бугун Қирғизистонда парламент сайловлари ўтказилади | Azon.uz - Ахборот-таҳлилий портал\n424 08:05 28.11.2021\nҚирғизистонда якшанба куни бўлиб ўтадиган парламент сайловлари олдидан сукут сақлаш кунида Бишкек кўчаларида сокин муҳит ҳукм сурди. Шанба куни мамлакатда ҳар қандай сайловолди ташвиқоти, сайловчилар билан учрашувлар ва митинглар тақиқланган.\nМарказий сайлов комиссиясида ҳам бўлажак овоз беришда юқори фаоллик кутилмаслигини билишмоқда. МСК раиси Нуржан Шайлдабекованинг айтишича, улар сайлов участкаларига сайловчиларнинг 40 фоизга яқини келишини кутмоқда. У буни «чарчоқ» билан изоҳлади - бир йил ичида мамлакатда натижалари оммавий норозилик намойишлари туфайли бекор қилинган парламент ва давлат раҳбари сайловлари ўтказилди. Бироқ сайловчиларнинг иштироки ҳал қилувчи бўлмайди – Қирғизистонда парламент сайловларида мажбурий чегара йўқ.\n2005 йилдан бери илк бор Қирғизистон парламентига сайловлар аралаш тизим бўйича ўтказилади: 54 депутат партия рўйхати бўйича, 36 нафари бир мандатли сайлов округлари бўйича сайланади. Олий қонун чиқарувчи органдаги депутатлик ўринлари учун 21 та сиёсий партия ва бир мандатли сайлов округларидан 300 га яқин номзодлар кураш олиб бормоқда. Қирғизистон парламентидаги 90 ўрин учун жами 1,3 минг киши даъво қилмоқда. Республикада сайловчилар рўйхатига 3,7 миллиондан сал кўпроқ киши киритилган. Қирғизистон ва ундан ташқарида сайлов куни 2500 га яқин сайлов участкаси очилади.\n2020 йилнинг кузида бўлиб ўтган парламент сайловлари кўплаб сайлов қонунчилиги бузилганлиги сабабли МСК томонидан ҳақиқий эмас деб топилган эди. Уларнинг натижаларини тафтиш қилиш оммавий намойишлар ва мамлакатда президент ва ҳукуматнинг ўзгариши билан якунланганди.\nҚирғизистон сайлов парламент\n1167 12:45 10.01.2022\n1080 07:05 10.01.2022\n610 14:11 06.01.2022\n1175 18:05 03.01.2022\n513 16:05 28.12.2021\n1520 11:40 28.12.2021


ФЛУКОНАЗОЛ-SD. ҚЎЛЛАШ БЎЙИЧА ЙЎРИҚНОМА | Новости фармацевтики и медицины на портале Apteka.uz (Узбекистан)\nФЛУКОНАЗОЛ-SD. ҚЎЛЛАШ БЎЙИЧА ЙЎРИҚНОМА\nПрепаратнинг савдо номи: Флуконазол-SD\nЧиқарилиш шакли: Капсулалар\nФаол модда: Флуконазол 50 мг ва 150 мг.\nЁрдамчи моддалар: сут қанди, микрокристалл целлюлоза, магний стеарати, картошка крахмали, натрий крахмал гликоляти.\nЗамбуруғларга қарши препарат, триазол ҳосиласи. Таъсир механизми замбуруғ ҳужайрасининг цитохром Р450 га боғлиқ 14α-деметилаза ферментини яққол ингибиция қилиш ва бунинг оқибатида замбуруғнинг ҳужайра деворини асосий компоненти - эргостеролнинг синтезини бостирилиши билан боғлиқ. Candida spp., Microsporum spp. Trichoptyton spp. Cryptococcus neoformans, Blastomyces dermatitides. Coccidioides immitis, Histoplasma capsulatum ларга нисбатан юқори фаол.\nПерорал қабул қилинганда меъда-ичак йўлларидан яхши сўрилади, унинг биокираолишлиги 90% ни ташкил қилади. Ичга, оч қоринга 150 мг қабул қилингандан кейин максимал концентрацияси (Сmах), плазмадаги миқдорининг 90% ни ташкил қилади. Овқат билан бирга қабул қилиш препаратнинг сўрилишига таъсир қилмайди.\nПлазмадаги концентрацияси қабул қилингандан сўнг 0,5-1,5 соатдан кейин чўққисига етади, флуконазолнинг ярим чиқарилиш даври (Т1/2) тахминан 30 соатни ташкил қилади. Плазмадаги концентрацияси дозага тўғри пропорционалдир. Мувозанат концентрациясининг (Css) 90% даражасига даволашнинг 4-5 кунида эришилади (суткада 1 марта қабул қилинганида).\nОдатдаги суткалик дозадан 2 марта юқори бўлган зарб дозани (биринчи куни) юбориш, иккинчи кунга келиб, 90% га мос келувчи Css даражасига эришиш имконини беради. Табиий тақсимланиш хажми (Vd) организмдаги сувнинг умумий миқдорига яқинлашади. Плазма оқсиллари билан боғланиши- 11-12% ни ташкил қилади.\nШох қаватда, эпидермисда, дермада ва тер суюқлигида зардобдагига қараганда юқори концентрацияларга эришилади. Флуконазол асосан буйрак орқали чиқарилади; юборилган дозанинг тахминан 80% сийдик билан ўзгармаган ҳолда чикарилади. Флуконазолнинг клиренси креатинин клиренсига (КК) пропорционалдир. Периферик қонда флуконазолнинг метаболитлари аниқланмаган.\n- криптококкоз, шу жумладан криптококкли менингит ва шу инфекциянинг бошқа соҳаларда жойлашган турлари (шу жумладан, ўпка, тери), ҳам иммунитети меъёрида бўлган беморларда, ҳам иммуносупрессиянинг турли шакллари бўлган беморларда (шу жумладан ОИТС бўлган беморларда, аъзоларни кўчириб ўтказишда): препарат ОИТС бўлган беморларда криптококкли инфекцияни олдини олиш учун ишлатилиши мумкин;\n- тарқалган кандидоз, шу жумладан кандидемия, диссеминацияланган кандидоз ва инвазив кандидоз инфекциясининг бошқа шакллари (қорин бўшлиғи, эндокард, кўз, нафас ва сийдик йўлларининг инфекциялари). Даволаш хавфли ўсмалари бўлган беморларда, жадал даволаш бўлимидаги беморларда, цитостатик ёки иммуносупрессив даволаш курсларини ўтаётган беморларда, шунингдек кандидозни ривожланишига олиб келувчи бошқа омиллар бўлганида ҳам ўтказилиши мумкин;\n- шиллиқ қаватларнинг кандидози, шу жумладан оғиз бўшлиғи ва халқумнинг кандидози (шу жумладан, тиш протезларини тақиш билан боғлиқ оғиз бўшлиғининг атрофик кандидози), қизилўнгач, кандидози инвазив бўлмаган бронх-ўпка кандидозлари, кандидурия, тери кандидозлари: ОИТС ли беморларда орофарингеал кандидознинг қайталанишларини олдини олиш;\n- генитал кандидоз: қин кандидози (ўткир ва сурункали қайталанувчи), қин кандидозининг қайталанишлари сонини камайтириш мақсадида профилактик қўллаш (йилига 3 ва ундан кўп ҳолларда): кандидозли баланит;\n- цитостатиклар билан химотерапия ёки нур билан даволаш натижасида бундай инфекцияларга мойил бўлган хавфли ўсмалари бўлган беморларда замбуруғли инфекцияларни олдини олиш;\n- тери микозлари, шу жумладан оёқ панжаси, тана, чов соҳаси микозлари, кепакланувчи темиратки, онихомикозлар ва тери кандидозида қўлланади.\nФлуконазолнинг суткалик дозаси замбуруғли инфекциянинг табиатига ва оғирлик даражасига боғлиқдир. Вагинал кандидозларни даволаш учун кўпгина ҳолларда бир марталик перорал доза етарли ҳисобланади. Касалликнинг бошқа шаклларини даволаш учун замбуруғли инфекциянинг фаол боскичларини йўқолишини клиник ва лаборатор тасдиқлангангунига қадар препаратни кўп маротаба қўллашни талаб этади.\nКапсулаларни ичга чайнамасдан, сув ёки бошқа ҳар қандай суюқликлар билан бирга қабул қилинади.\nКатталарга криптококкли менингитда ва бошқа соҳаларда жойлашган криптококкли инфекцияларда биринчи куни одатда 400 мг буюрилади, сўнгра эса, даволаш суткада 1 марта 200-400 мг дозада давом эттирилади. Криптококкли инфекцияларда даволаш давомийлиги микологик текширишлар билан тасдиқланган клиник самарага боғлик; криптококкли менингитда одатда камида 6-8 хафта давом эттирилади.\nКандидемияда, диссеминацияланган кандидоз ва бошқа инвазив кандидозли инфекцияларда доза одатда биринчи суткада 400 мг ни, сўнгра эса 200 мг ни ташкил қилади. Клиник самарадорлиги етарли бўлмаганида препаратнинг дозаси суткада 400 мг гача оширилиши мумкин. Даволаш давомийлиги клиник самарадорликка боғлиқ.\nКандидознинг бошқа соҳаларда жойлашган турларида (генитал кандидозидан ташкари), масалан эзофагитда, ноинвазив бронх-ўпка шикастланишида, кандидурияда, тери ва шиллиқ қаватларининг кандидозида, даволаш давомийлиги 14-30 кун бўлганида, самарали доза суткада ўртача 50-100 мг ни ташкил килади.\nОИТС ли беморларда орофарингеал кандидознинг қайталанишларини олдини олиш учун бирламчи даволашнинг тўлиқ курси тугатилганидан кейин, препаратни 150 мг дан ҳафтада 1 марта буюриш мумкин.\nҚин кандидозида флуконазол ичга бир марта 150 мг дозада қабул қилинади. Қин кандидозининг қайталанишлари сонини камайтириш учун препаратни 150 мг дозада бир ойда 1 марта қўллаш мумкин. Даволаш давомийлиги шахсий равишда белгиланади; у 4 дан 12 ойгача ўзгариб туради. Айрим беморларга кўпроқ қўллаш талаб қилиниши мумкин. Candida чақирган баланитда флуконазол ичга 150 мг дозада бир марта буюрилади. Кандидозни олдини олиш учун флуконазолнинг тавсия қилинадиган дозаси замбуруғли инфекциянинг ривожланиш даражасига қараб, 50-400 мг дан суткада 1 мартани ташкил қилади. Тарқалган инфекциянинг юқори хавфи бўлганида, масалан кутилаётган яққол ёки узоқ; муддат давомида бўлган нейтропенияси бўлган беморларда, тавсия қиладиган доза суткада 1 марта 400 мг ни ташкил қилади. Флуконазол кутилаётган нейтропенияни пайдо бўлишдан бир неча кун олдин буюрилади. Нейтрофилларнинг сони 1000/мкл дан кўпроқга ошганидан кейин даволаш яна 7 сутка давомида давом эттирилади.\nТери микозларида, оёқ панжаси, чов соҳаси микозлари, тери кандидозларида тавсия қилинадиган доза ҳафтада 1 марта 150 мг ни ёки суткада 1 марта 50 мг ни ташкил қилади. Даволаш давомийлиги одатдаги ҳолларда 2-4 ҳафтани ташкил килади, бироқ оёқ панжасининг микозларида янада узоқроқ (6 ҳафтагача) даволаш талаб қилиниши мумкин.\nКепакланувчи темираткида тавсия қилинадиган доза 2 ҳафта давомида ҳафтада 1 марта - 300 мг ни ташкил қилади. Айрим беморларга ҳафтасига 300 мг учинчи доза талаб қилиниши мумкин, айни пайтда, қатор холларда 300-400 мг ни бир марта қабул қилиш етарли бўлади.\nДаволашнинг муқобил тартиби - 2-4 ҳафта давомида 50 мг дан кунига 1 марта қўллашдир. Онихомикозда тавсия қилинадиган доза ҳафтада 1 марта 150 мг ни ташкил қилади. Даволашни инфекцияланган тирноқни алмашинувигача (инфекцияланмаган тирноқ ўсгунича) давом эттириш лозим. Қўл ва оёқ панжаларининг бармоқларида тирноқларни қайта ўсиши учун нормада мувофиқ равишда 3-6 ой ва 6-12 ой талаб қилинади.\nБолаларда катталардагига ўхшаш инфекцияларда бўлгани каби, даволаш давомийлиги клиник ва микологик самарага боғлиқ. Болаларда препаратни катталардагидан юқори суткалик дозада қўллаш мумкин эмас. Флуконазол ҳар куни суткада 1 марта қўлланади.\nШиллиқ каватларининг кандидозида флуконазолнинг тавсия килинадиган дозаси суткада 3 мг/кг ни ташкил қилади. Биринчи куни тезроқ доимий мувозанат концентрациясига эришиш мақсадида 6 мг/кг зарб дозани буюриш мумкин.\nТарқалган кандидозни ёки криптококкли инфекцияларни даволаш учун тавсия қилинадиган доза касалликнинг оғирлигига қараб, суткада 6-12 мг/кг ни ташкил қилади. Иммунитети пасайган болаларда, инфекциянинг ривожланиш хавфи цитотоксик химотерапия ёки нур билан даволаш натижасида ривожланувчи нейтропения билан боғлиқ замбуруғли инфекцияларни олдини олиш учун, препарат кучайган нейтропениянинг яққоллиги ва давомийлигини сақланишига қараб, суткада 3-12 мг/кг дан буюрилади.\nБуйрак фаолиятини бузилиши бўлган болаларда препаратнинг суткалик дозаси буйрак етишмовчилигининг оғирлигининг даражасига мувофиқ (катталардаги пропорционал боғлиқлик билан бир хил) камайтирилиши керак.\nКекса ёшдаги пациентларда буйрак фаолиятининг бузилишлари бўлмаганида препаратнинг одатдаги дозалаш тартибига риоя килиш лозим.\nПрепаратни буйрак фаолиятини бузилиши бўлган пациентларда бир марта қабул қилинганида дозани ўзгартириш талаб қилинмайди. Препарат кўп марта қўлланганда креатинин клиренси (КК) минутига 50 мл дан ортиқ бўлганида препарат ўртача дозада кўлланади. КК минутига 11 дан 50 мл гача бўлса, аввал 50 мг дан 400 мг гача бўлган зарб дозада юбориш лозим, сўнгра тавсия қилинадиган дозанинг 50% ни ташкил қилувчи дозаси қўлланади. Мунтазам диализда бўлган беморларда препаратнинг бир дозаси гемодиализнинг хар бир сеансидан кейин қўлланади.\nОвқат ҳазм қилиш тизими томонидан: таъмни ўзгариши, қусиш, кўнгил айниши, диарея, метеоризм, абдоминал оғриқлар, кам ҳолларда - жигар фаолиятини бузилиши (сариқлик, гепатит, гепатонекроз, гипербилирубинемия, аланинаминотрансфераза, аспартатаминотрансфераза ва ишқорий фосфатазанинг фаоллигини ошиши).\nНерв тизими томонидан: бош оғриғи, бош айланиши, кам ҳолларда - тиришишлар.\nҚон яритиш аъзолари томонидан: кам ҳолларда - лейкопения, тромбоцитопения, нейтропения, агранулоцитоз. ’\nЮрак-қон томир тизими томонидан:QT интервали давомийлигини ошиши: қоринчаларнинг хилпиллаши, липиллаши.\nАллергик реакциялар:тери тошмаси, кам ҳолларда - хавфли экссудатив эритема (Стивенс-Джонсон синдроми), токсик эпидермал некролиз (Лайелла синдроми), анафилактоид реакциялар.\nБошқалар:кам ҳолларда - буйрак фаолиятини бузилиши, алопеция, гиперхолестеринемия, гипертриглицеридемия, гипокалиемия.\nПрепаратга ёки тузилиши бўйича азол бирикмаларига яқин препаратларга юқори сезувчанлик.\nЭҳтиёткорлик билан: жигар ва/ёки буйрак етишмовчилиги, потенциал гепатотоксик дори воситаларини бир вақтда қабул қилиш, алкоголизм, кўп сонли хавф омиллари бўлган пациентлардаги проаритмоген ҳолатлар (юракнинг органик касалликлари, электролит мувозанатини бузилиши, аритмияларни чақирувчи дори воситаларни бир вақтда қабул қилиш).\nПрепаратни ҳомиладорларда, агар тахмин қилинаётган самара ҳомила учун мумкин бўлган хавфдан устун бўлган оғир ёки ҳаёт учун хавф туғдирувчи замбуруғли инфекцияларнинг шаклларидан ташқари ҳолларда, қўллаш максадга мувофиқ эмас. Флуконазол кўкрак сутида плазмадаги концентрациясидагидек бўлади, шунинг учун уни лактация даврида буюриш тавсия қилинмайди.\nФлуконазол варфарин билан қўлланганида протромбин вақти ошади, ўртача 12% га ошиши аниқланган. Шунинг учун препаратни кумарин антикоагулянтлари билан бирга қабул қилаётган беморларда протромбин вақтини синчиклаб текшириш лозим. Бир вақтда қўлланганда флуконазол перорал гипогликемик воситалар - сульфонилмочевина ҳосилалари (хлорпропанид, глибенкламид, глипизид, толбутамид) нинг плазмадан Т½ ярим чикарилиш даврини оширади. Флуконазол ва перорал гипогликемик воситаларни бирга қўллашга рухсат берилади, аммо бундай ҳолларда гипогликемия ривожланиши мумкинлигини ҳисобга олиш керак.\nФлуконазол ва фенитоинни бир вақтда қўллаш фенитоиннинг плазмадаги концентрациясини клиник аҳамиятли даражагача ўсиши билан кечиши мумкин. Шунинг учун бу препаратларни бирга қўллаш зарурати туғилганида, фенитоинни қон плазмасида терапевтик концентрациясини таъминлаш мақсадида, унинг дозасига тузатиш киритиш туғрилаш билан бирга концентрациясини мониторинг қилиш керак. Флуконазолнинг ва рифампицинни бир вақтда қўлланиши флуконазолнинг “концентрация — вақт” (AUC) эгри чизиғи остидаги майдонни 25% га пасайишига ва флуконазолнинг плазмадан Т1/2 20% га қисқаришига олиб келади. Шунинг учун рифампицинни бир вақтда қабул қилаётган пациентларда флуконазолнинг дозасини ошириш тавсия қилинади.\nФлуконазол олаётган пациентларда қонда циклоспориннинг концентрациясини назорат қилиш тавсия қилинади, чунки флуконазол ва циклоспоринни буйраги кўчириб ўтказилган беморларда қўлланганда флуконазолни суткада 200 мг дозада қабул қилиш қон плазмасида циклоспориннинг концентрациясини аста-секин ошишига олиб келади. Теофиллинни юқори дозаларда қабул қилаётган ёки теофиллин интоксикациясини ривожланиш эҳтимоли бўлган беморлар теофиллиннинг дозасини ошириб юборилишини эрта аниқлаш мақсадида кузатув остида бўлишлари керак, чунки флуконазолни бир вақтда қабул қилиш плазмада теофиллиннинг клиренсини ўртача тезлигини камайишига олиб келади. Флуконазол ва терфенадин, цизаприд бир вақтда қўлланганида юрак томонидан нохуш реакциялар, шу жумладан қоринчалар тахикардиясининг пароксизми (“пируэт” типидаги аритмия) ҳоллари таърифланган.\nФлуконазол ва рифабутинни, рифабутиннинг зардобдаги даражасини ошиши билан кечувчи, ўзаро таъсири тўғрисида хабарлар бор. Флуконазол ва рифабутин бир вақтда қўлланганида увеит ҳоллари таърифланган. Рифабутин ва флуконазолни бир вақтда қабул қилаётган беморларни синчиклаб кузатиш керак.\nФлуконазол ва зидовудиннннг мажмуасини қабул қилаётган беморларда зидовудиннинг концентрациясини ошиши кузатилади, бу зидовудинни унинг метаболитига айланишини пасайиши билан юз беради.\nМидозолам билан бир вақтда қўлланганида психомотор самараларнинг хавфи ошади, такролимус билан - нефротоксиклик хавфи ошади.\nФлуконазолни қўлланиши кам ҳолларда, асосан жиддий ёндош касалликлари бўлган беморларда жигарнинг токсик ўзгаришлари билан, шу жумладан ўлим билан якунланган. Флуконазол билан боғлиқ гепатотоксик самаралар бўлган ҳолларда, уларни умумий суткалик дозасига, даволаш давомийлигига, беморнинг жинси ва ёшига аниқ боғлиқлиги аниқланмаган. Флуконазолнинг гепатотоксик таъсири одатда қайтувчан бўлган: унинг белгилари даволаш тўхтатилганидан кейин йўқолган. Жигарнинг флуконазол билан боғлиқ бўлиши мумкин бўлган шикастланишининг клиник белгилари пайдо бўлганида, препаратни бекор қилиш лозим. ОИТС бўлган беморлар кўпчилик препаратлар қўлланганида оғир тери реакцияларининг ривожланишига кўпроқ мойил бўладилар. Юза жойлашган замбуруғли инфекциялари бўлган беморларда тошма ривожланган ҳолларда ва у флуконазол билан аниқ боғлиқ деб баҳоланганида препаратни бекор қилиш лозим. Инвазив/тизимли замбуруғли инфекциялари бўлган беморларда тошма пайдо бўлганида синчиклаб кузатиш ва буллёз ўзгаришлар ёки кўп шаклли эритема пайдо бўлганида флуконазолни бекор қилиш керак.\nБуйрак фаолияти бузилиши беморларда препарат бир марта қўлланганда дозага тузатиш киритиш тўғирлаш талаб қилинмайди. Такрор қўлланганда КК қараб мўлжалланади. Агар КК минутига 50 мл дан кўп бўлса, дозага тузатиш киритиш керак бўлмайди; КК минутига 11 дан 20 мл гача бўлганда одатдаги дозани 33% 72 соат интервал билан қабул қилинади; КК минутига 21 дан 40 мл гача бўлганда одатдаги дозанинг ярми, 48 соат интервал билан қабул қилинади. Диализда бўлган беморларда, диализнинг ҳар бир сеансидан сўнг бир доза қабул қилинади.\nФлуконазол цизаприд, рифабутин ёки Р 450 цитохром тизими орқали метаболизмга учрайдиган бошқа препаратлар билан вақтда қабул қилинганида эҳтиёткорликка риоя қилиш керак. Даволашни клиник - гематологик ремиссия пайдо бўлгунигача давом эттириш керак, чунки уни барвақт тўхтатилиши қайталанишларга олиб келиши мумкин. Препарат болалар олаолмайдиган жойда сақлансин ва яроқлилик муддати ўтганидан кейин ишлатилмасин.\n8,2 г препарат қабул қилинганида галлюцинация ва параноидал ҳатти - ҳаракатлар пайдо бўлган ҳоллар таърифланган. Бемор шифохонага ётқизилган ва унинг ҳолати 48 соат ичида меъёрлашган. Доза ошириб юборилганида меъдани ювиш, диурезни кўпайтиришни таъминлаш ва симптоматик даволаш ўтказиш керак. 3 соат гемодиализ сеанси ўтказилганидан сўнг препаратнинг плазмадаги концентрацияси 50% га камаяди.\nФлуконазол 50 мг ва 150 мг.\n50 мг дозали 4 ёки 7 капсуладан ва 150 мг дозали 1 капсуладан ПВХ дан контур - уяли ўрамларда блистерда.\nФлуконазол 50 мг рецепт бўйича.\nФлуконазол 150 мг рецептсиз.\nтел: +99893 1840090. E.mail: sharq-darmon@mail.ru">sharq-darmon@mail.ru


18:50 / 10.01.2018\nТожикистон ва Ўзбекистон ўртасидаги икки томонлама муносабатларни ривожлантириш масалалари бугун Тожикистон президенти Имомали Раҳмон ва республикага амалий ташриф билан келган Ўзбекистон бош вазири Абдулла Арипов томонидан муҳокама қилинди. Бу ҳақда «АП» хабар бермоқда.\nХусусан, савдо чекловларини бартараф этиш, фуқароларнинг икки томонлама сафарлари тартибини соддалаштириш, товарларни ташиш учун тарифларни пасайтириш, мавжуд темир йўлларни тиклаш, чегара ҳудудидаги миналаштирилган майдонларни тозалаш, назорат-ўтказиш пунктларини очиш ва бошқа масалалар муҳокама этилган.\n«Давлат раҳбари сув ва энергетика ресурсларидан фойдаланиш борасида давлатлараро муносабатларни мустаҳкамлаш муҳимлигини таъкидлади. Унинг қайд этишича, Тожикистон минтақа мамлакатлари учун бу жиҳатдан ҳеч қачон муаммо яратмаган, аксинча сув ва атроф-муҳит соҳасидаги ҳамкорликни ҳар доим қўллаб-қувватлаган», - дея хабар берган ТР президенти матбуот хизмати.\nУчрашувда шунингдек, минтақавий ва глобал таҳдидлар, жумладан, терроризм ва экстремизмга қарши курашда икки мамлакат ўртасидаги ҳамкорликни мустаҳкамлаш масалалари муҳокама қилинди.\nТожикистон ўз муҳожирларининг Россияда қолишлари муддатини рўйхатдан ўтказмасдан узайтиришни таклиф қилди\n20:50 / 20.04.2018\nТожик цементининг Ўзбекистонга етказиб бериш ҳажми 16 баробар ортди\n11:38 / 20.04.2018\nТожикистонда Миллат етакчиси жамғармаси яратилади\n01:48 / 20.04.2018


Ҳақиқатан ҳам, дунёни кезиб Ўзбекистондек гўзал, меҳр-оқибат, одамийлик фазилатлари юксак қадрланадиган юртни топиш мушкул. Меҳри қайноқ ўзбек халқини уруш йилларида не-не қийинчиликларни бошидан кечирган, оғир ҳаёт синовлари билан юзма-юз келган корейслар, немислар, поляклар, греклар ва бошқа миллат вакиллари жуда яхши билишади. Энг оғир дамларда ҳам ўзбеклар, ҳатто, бир бурда нонини улар билан бирга баҳам кўрган. Минглаб етимларга бошпана берган. Бу тарихни ҳеч қачон унутиб бўлмайди.\nМен шу бетакрор заминда вояга етдим, ҳаётда ўз ўрнимни топдим. Ўз ҳаётимни Ўзбекистонсиз тасаввур ҳам қилолмайман, Ватаним, дея унинг номини ғурур билан шарафлайман.\nАйтиш жоизки, истиқлол йилларида мамлакатимизда миллатлараро муносабатлар муҳитини мустаҳкамлаш масаласига ҳам жуда катта эътибор қаратилди. Бу борада, аввало, қонуний асослар яратилди. Жумладан, Конституциямизнинг 4-моддасида “Ўзбекистон Республикаси ўз ҳудудида истиқомат қилувчи барча миллат ва элатларнинг тиллари, урф-одатлари ва анъаналари ҳурмат қилинишини таъминлайди, уларнинг ривожланиши учун шароит яратади”, деб қайд этилган бўлса, 18-моддасида “Ўзбекистон Республикасида барча фуқаролар бир хил ҳуқуқ ва эркинликларга эга бўлиб, жинси, ирқи, миллати, тили, дини, ижтимоий келиб чиқиши, эътиқоди, шахси ва ижтимоий мавқеидан қатъи назар, қонун олдида тенгдирлар”, дея белгиланган. Ана шу тамойиллар бугунги ҳаётимизда ўзининг тўлиқ ифодасини топаяпти.\nЮртимизда 130 дан зиёд миллат ва элат вакиллари тинч-тотув, фаровон ҳаёт кечиришмоқда, келажаги буюк Ўзбекистоннинг бугунги тараққиёти, эртанги истиқболига муносиб ҳисса қўшишмоқда. Уларнинг эмин-эркин таълим олишлари, ўз қизиқиш ва лаёқатлари бўйича касб-ҳунар эгаллашлари, маданиятлари, урф-одатлари, анъаналарини сақлаш ҳамда ривожлантиришлари учун барча шарт-шароит яратиб берилган.\nҲозир Ўзбекистонда корейс миллатига мансуб икки юз мингга яқин фуқаро яшайди. Уларнинг ҳар бири бугунги кунидан миннатдор, эртанги кунига ишончи мустаҳкам. Шу боис Ватанимизнинг гуллаб-яшнаши, янада тараққий этиши йўлида ҳамма қатори корейслар ҳам ўзларининг муносиб ҳиссаларини қўшишга интилишаяпти.\nМамлакатимизда барча миллат вакилларининг давлат бошқаруви, иқтисодий, ижтимоий ва маданий жараёнларда кенг ҳамда фаол иштирок этиши кафолатланганини ўзбекистонлик корейслар орасида Ўзбекистон Қаҳрамони, сенаторлар, таниқли давлат ва жамоат арбоблари, илм-фанимиз фидойилари борлиги ҳам яққол тасдиқлайди. Бу бизга алоҳида фахр бағишлайди.\nБайрамларимиз, яхши кунларимизни бутун халқимиз бир тану бир жон бўлиб қутлашга одатланган. Хусусан, ҳар йили Наврўз ва Мустақиллик тантаналари миллий маданий марказлар билан биргаликда кенг нишонланмоқда. Миллий маданият кунлари, декадалари, миллий байрамлар ҳам муносиб ташкил этилаётир. Ўзимиз мисолимизда айтсак, корейс халқининг “Соллар” (Янги йил), “Тано” (экин-тикин юмушлари тугалланиши билан боғлиқ байрам), “Чусок” (ҳосил байрами), “Хансик” (Хотира тадбири) дея номланувчи маросимларини эмин-эркин ўтказмоқдамиз.\nУюшмамиз аъзолари “Ўзбекистон — умумий уйимиз” анъанавий дўстлик ва маданият фестивалида ҳам доимо фаол қатнашишади. Бу тадбир бизга жуда ёқади. Чунки унда боқий анъаналар, қадриятлар кенг намойиш қилинади, гўзал ва бетакрор Ватанимизни улуғловчи куй-қўшиқлар ижро этилади.\nАлбатта, ҳар бир эзгуликнинг таг-заминида Президентимизнинг оқилона сиёсати, тинчлик-тотувликни мустаҳкамлаш йўлидаги саъй-ҳаракатлари ётибди, десак, айни ҳақиқатни айтган бўламиз. Бугунги таҳликали замонда бунга эришиш ўз-ўзидан бўладиган иш эмас. Негаки, жуда кўп давлатларда турли қарама-қаршиликлар, ички низолар, қуролли тўқнашувлар давом этаяпти. Миллатчилик каби жуда хавфли бало тобора авж олмоқда. Улар бизни доимо ҳушёр ва огоҳ бўлишга, Ватанимизни асраб-авайлаш йўлида фидойилик кўрсатишга ундайди.\nДавлатимиз раҳбари бу йилги Наврўз байрамига бағишланган тантанали маросимдаги табрик сўзида: “Азиз дўстларим, биродарларим, бизнинг халқимиз нимани истайди? Аввало, ўз юртида ва қўшни минтақаларда, бутун оламда тинчлик-осойишталик ҳукм суришини, турли-турли ҳудудларда давом этаётган можаро ва қарама-қаршиликлар куч ишлатмасдан, фақатгина тинчлик йўли билан, сиёсий музокаралар йўли билан ҳал қилинишини хоҳлайди. Ўз осмонининг мусаффо бўлишини, тинчлик барқарор бўлган ҳаётни истайдиган халқимиз ўзгаларга ҳам айни шундай тилакларни раво кўради”, дея дилимиздаги гапларни айтдилар. Албатта, бизга фақат тинчлик керак. Тинчлик бўлса ҳаёт яхшиланиб бораверади, одамлар бахтли умр кечиради, орзуларининг рўёбини кўради. Бирдамлик, аҳиллик бор жойда эса ўсиш, ривожланиш бўлади.\nБугун биз фахр билан айтишимиз мумкинки, Ўзбекистон — умумий уйимиз! Тили, дини, миллати ва элатидан қатъи назар, шу юртда яшаётган ҳар бир фуқаро ўз Ватанини севади ва кўз қорачиғидек асрайди. Чунки бу заминда аждодлар киндик қони тўкилган, инсон қадри доимо улуғ. Шундай экан, унинг равнақига муносиб ҳисса қўшишни биз чин фарзандлик бурчимиз, деб биламиз.\nРеспублика корейс миллий маданият\nмарказлари уюшмаси раиси.\nМазкур рукндаги бошқа мақолалар: « Ёшлар боғида меҳнат ярмаркаси\t«Зумрадойлар давраси» »


III БОБ. БОСМА НАШРЛАРНИНГ ЭЛЕКТРОН ШАКЛЛАРИ ВА ОНЛАЙН НАШРЛАР РИВОЖЛАНИШИНИНГ ЗАМОНАВИЙ КЎРИНИШЛАРИ\nIII БОБ. БОСМА НАШРЛАРНИНГ ЭЛЕКТРОН ШАКЛЛАРИ ВА ОНЛАЙН НАШРЛАР РИВОЖЛАНИШИНИНГ ЗАМОНАВИЙ КЎРИНИШЛАРИ\n1. Онлайн нашрлар контексти ва уларга қўйиладигн талаблар\nХусусиятларидан қатъий назар ОАВ фаолиятидаги асосий мақсад - коммуникацион маконда ахборот етказиб бериш вазифаси ўзгармай қолади. Шунингдек, қуйидаги журналистик хусусиятларга эга бўлиши:\n- ижтимоий воқеликларни ва журналистнинг ижодий «мени»ни акс эттириши;\n- ахборот манбаси мақомини олиши;\n- у ёки бу коммуникация воситаларини яратади;\n- халқаро ва маҳаллий журналистик уюшмалари томонидан қабул қилинган қоида ва меъёрларга риоя қилиш;\nБугунги кунда ёшларнинг 90 фоизи ахборот, маълумот, куйинки, топширикларни бажариш жараёнида интернетга мурожаат килмокдалар. Шу маънода глобал маконнинг имкониятлари ва ўзига хосликларини ўрганиш муҳим аҳамиятга эга. Интернетдаги медиани таснифлашда М.М.Лукина интернет тармоғидаги ОАВни қуйидаги уч гуруҳга бўлиб ўрганишни таклиф этади: «клонлар», «гибритлар» ва «оригиналлар».1\nМамлакатимизда интернет тармоғи орқали гиперматн кўринишдаги ижтимоий аҳамиятга эга ахборотларни тарқатиш манбаларини шартли равишда уч гуруҳга ажратиш мумкин. Кипермаконда яратилган ва фақат шу маконда витуал кўринишда мавжуд интернет нашрлари ва анъанавий газеталарнинг электрон шакллари.\nИнтернетга илк кириб келгани ҳам айнан «клонлар» анъанавий ОАВнинг электрон шакллари ҳисобланади.\n«Клонлар» эски типдаги контектнинг янги кўринишдаги ифодаси бўлиб, тўлақонли интернет ОАВ ҳисоблаш қийин.\nМисол сифатида «Халқ сўзи», «Народное слово», «Ҳуррият» ва бошқа бир қатор анъанавий нашрларни келтириш мумкин.\nЭски ОАВ асосий негизларидан фойдаланса ҳам ахборот потенциали ва кадрлар ресурслари , мустақил фаолияти, мунтазам равишда янгиланиб туриши ҳисобига энг юқори даражали Интернет ОАВ бу «Гибридлар»дир.\nУлар ўз аждодларидан жуда тезкор ва ўзгачалиги билан фарқ қилса уларни эски контентини сақлаб қолган.\nАнъанавий ва янгича ОАВ хусусиятларини бирлаштирган ҳолда фаолият юритаётган «Даракчи», ва «Uzbekistan today» газеталари сайтларини мисол қилиш мумкин.\nНиҳоят, «оригинал ОАВ» – бу фақат Интернетда яратилган ва ахборотларни Интернет учун ишлаб чиқариш, сақлаш ва тарқатишда тармоқ хусусиятларидан фойдаланадиган, бошқа аналоглари йўқ бўлган Интернет медиадир. Бу янги турдаги медиа ҳисобланиб, мисол сифатида «Kun.uz», «Daryo.uz», «Gazeta.uz» онлайн нашрларини келтиришимиз мумкин.\nЮқорида келтирилган классификация айни ишни очиб беришда муҳим ўрин тутади. Онлайн журналистика – маҳсулотларнинг илгариги ифода услуби ва янгиликларни янгилашдаги йуқори тезлик, cўз ва суратларнинг, босма ва визуаль типдаги контентнинг тўқнашувидир.\nИнтернетдаги ижтимоий ахборотлар соҳасини ўрганиш ва шакллантириш ва онлайн журналистиканинг ривожланиш истиқболлари тадқиқ этишда муҳим саналади.\nАйнан шу йўналиш кўпчилик мутахассиларни кўпроқ қизиқтиб, диққатини тортмоқда бу масала даражада жамиятни ахборот билан таъминлаш муаммоси билан боғлиқ.\nБунга сабаб, кўпчилик ҳоллларда жамиятни ахборотлаштириш, шунингдек янги тармоқ технологияларини ривожлантириш жараёни тўлоқонли технологик ва моҳиятига кўра чуқур ижтимоий жараёндир.\nШу сабабли, биз А.Ратикова таклиф қилганидек ахборот билан таъминлашдек глобал жараён хусусиятларини квалификациялашни унга комплекс ижтимоий-технологик революция сифатида қарашимиз ўринлидир.\nЎтказилган тадқиқот таҳлиллари айни хулосаларга олиб келди: чет эл ва мамлакатимиз адабиётида кўп янги масс-медиа, шунингдек интернетда онлайн нашрлар юзага келиши ва ривожланишини очиб берадиган бир қатор нуқтаи назарлар кўп миқдорда ва қизиқарли маълумотлар учрайди.\nБироқ айни вақтда «Ўзнет»даги онлайн нашрлар ҳолати, шунингдек Ўзбекистондаги онлайн журналистика етарлича ўрганилмаган, тадқиқотимизда айни нашрлар мисолида таҳлил, классификация қилишга ва етакчи нашрлари билан таққослаб ўрганишга ҳаракат қилдик.\nМамлакатимизда интернет журналистикасини ўрганаётган мутахассислар электрон нашрларни икки турга бўлишади:\nБосма ва электрон оммавий ахборот воситаларининг версиялари (www.marifat.uz, www.mtrk.uz, www.grand.uz);\nСоф интеренет-нашрлар: анъанавий ОАВда ўз оригиналига эга бўлмаган ахборот хизматлари ва порталлар1. Масалан, www.kun.uz, www.kun.uz, www.UzDaily.uz, www.gazeta.uz ва бошқалар.\n(Баъзи манбаларда учинчи тур сифатида тармоқдаги электрон ваколатхоналар – қонун чиқарувчи органлар, давлат тизимлари, корхоналар, муассасалар, ташкилотлар, ҳаракатлар, партиялар ва бошқаларнинг веб-сайтлари ва порталлари (www.gov.uz) киритилади).\nМазкур бўлинишга кўра, биринчи тур-анъанавий ОАВнинг электрон версияларида оригиналнинг тузилиши ва мазмуни акс этади, иккинчи тур эса Интернет – ОАВ интерфаол ва мультимедиа муҳитига мос равишда ўз тузилмаларини қурган ва индивидуал медиа стратегияларини ишлаб чиққан электрон нашр ҳисобланади. Бугунги кунда ўзбек онлайн-журналистикаси авҳолини қониқарли деб бўлмайди. Тўлақонли маънодаги журналистикагача ҳали жуда кўп қилинадиган ишлар бор. Умуман олганда, бу соҳанинг охирига ҳали ҳеч ким етиб бормаган. Ўзбекистон интернет маконида ўзбекча онлайн-нашрлар сони жуда кам, борлари ҳам ҳаддан ташқари расмий, ўқиш қийин бўлган манбалар ҳисобланади.\nКонтент эса асосан таржима орвали тўлдирилади. Асосан русча, кунда-кунора инглизча манбалардан таржимала бериб борилади. Ачинарлиси, баъзан Ўзбекистон давлат органлари (масалан, ТИВ) ахборотларидан таржима қилиб берилади. Шунингдек, француз, араб ва бошқа тиллардан ҳам таржималар – аслида рус ёки инглиз тилидан таржималар жойлаштириб борилади .\nKun.uz интернет нашри мисолида ўрганадиган бўлсак, контентнинг ўзига хослигини бу ҳар бир хабарда манба борлигидир. Манбага жонли ҳавола (hyperlink) берилган. Kun.uz да асосан ЎзА, Туркистон-пресс, Халқ сўзи ва бошқа ўзбекча газеталарнинг сайтлари, Daryo.Uz (ва онда-сонда ўзбекчада шов-шувли ёзадиган ҳамма ўзбекча сайтлар), вазирлик, идора ва ташкилотларнинг ўзбекча ахборотларидан маъба кўрсатилиб (копи-паст) хабарлар берилади.\nҲар бир хабарда манба кўсатиш, гиперматнлардан фойдаланиш тажрибасини Россиянинг оммабоп интернет нашри “lenta.ru” фаолиятида ўзига хос ўрин тутади.\n“Kun.uz” да ва бошқа ўзбекча нашрларда (русчаларида эмас) контент тўрт хил йўл билан шакллантирилади. Умуман олганда, ҳозир бутун дунёда шундай:\n2) Копи-паст (манба кўрсатиб кўчириш)\n3) Ижтимоий тармоқлар (ОАВга айланаётган пабликлар)\n4) Эксклюзивлар (камёб ҳодиса)\n“Лента.ру” нашрининг энг яхши анъаналари бири – ахборотда қайсидир саволлар очиқ қолган бўлса, ўша савол очиқ қолгани ҳақида хабар берилади – “фалон нарса дейилган, лекин қандай бўлгани ҳақида маълумот берилмаган”.\nРақамларга эътибор берсак, “Kun.uz” нашрида шу кунгача Ўзбекистон ва жаҳон ҳаётига оид 6,5 мингта материал эълон қилинган.\nСайтга 2012 йил январидан бери ташриф буюрган ташрифчилар сони 3,36 миллиондан ошган, улар томонидан 11 миллиондан ортиқ саҳифа кўрилган.\n“Kun.uz ” нашри ўз фаолиятини дастлаб лотин ёзувида бошлаган. 2012 йил кузида Ўзбекистон миллий ахборот агентлиги кирилл алифбосидаги вариантини ишга туширди. ЎзА кейин, “Kun.uz” ҳам лотин ёзувини ташлаб, кирилл ёзувига ўтди.\n• Лотин ёзувида фаолиятини бошлаган “Daryo.uz” нашри 2014 йил баҳорида кириллча версияни (авто-транслитерация) йўлга қўйди.\nИнтернет ─ жанр ҳақидаги тушунчаларни ўзгартириб юборяпти. Баъзи жанрлар ўз хусусиятларини йўқотиши, жанрлар қоришиб кетиши, аудитория эҳтиёжи, талабидан келиб чиқиб, янги жанрлар пайдо бўлиши кузатилмоқда. Тадқиқотчилардан бири шундай фикр билдиради: «Интернетда анъанавий матбуот, радио ва телевидение жанрлари ўртасидаги чегараларнинг бузилиб, жанрни ҳосил этувчи жиҳатлар бир-бирига қўшилиб, уйғунлашиб кетишига олиб келади»1.\nИнтернет журналистика чекланмаган макон ва гиперматн имконига эгалиги сабабли унда исталган ҳажмдаги материални жойлаштириш, сурат, овоз, тасвир билан бойитиш ва таъсирчанлигини ошириш мумкин. Танганинг икки тарафи бўлгани каби бунинг ҳам ижобий, ҳам салбий томони бор. Чекланмаган макон исталган ҳажмда материал жойлаштириш имконини берсада, ўша макондан унумли фойдаланиш, жанр хусусиятларини сақлаб қолиш масъулиятини юклайди.\nБугунги кунда инсонларнинг ахборотга олишга бўлган талаби ошиб бормоқда. Шу сабаб он-лайн журналистлар ва интернет аудиторияси ўртасида янгиликлар, яъни информацион жанрларнинг ортиб бораётганини кўриш мумкин. www.kun.uz, www.kun.uz, www.UzDaily.uz, www.gazeta.uz каби электрон нашрлар айнан ахборот жанридаги материалларни беради ва бу сайтлар топ-рейтингнинг олди қаторларида туришади. Масалан, www.kun.uz сайтига бир кунда ўртача 20 тадан 30 тагача хабар қўйилади. Сайтлар топ-рейтингининг 2-ўрнида турган ушбу сайтга бир кунда 16574 нафар фойдаланувчи ташриф буюради1.\nАхборот сайтларини кузатиб, уларнинг тили ҳам ўзига хослигига, унда аниқлик, лўндалик, тушунарлилик етакчилик қилишига амин бўлдик.\nТадқиқотчиларнинг фикрича, оперативлик биринчи поғонага чиққан глобал интерактив журналистикада тезкорликни унча талаб қилмайдиган айрим жанрлар (очерк, эссе) камроқ қўлланилмоқда. Аммо таҳлилий жанрлар ўз қимматини йўқотгани йўқ. Масалан, Россия ва дунёда бўлаётган воқеа-ҳодисалар тўғрисидаги чет эл матбуотида берилган мақолаларни шарҳлашга бағишланган сайтдаги2 шарҳларни ўқиш учун бир кунда 15570 киши (12.04.2013 ҳолати) киради.\nҚолаверса, сайтлардаги мақолаларга ўқувчи ўз фикрини ёзиб қолдириш (комментарийлар) имкони шарҳ жанри элементлари оммалашиб бориши, шарҳлаш журналистикаси янги қиёфада намоён бўлишига олиб келмоқда.\nСўнгги вақтлар мамлакатимизда он-лайн анжуман, мулоқотлар ўтказиш кенг тус олмоқда. «Ўзбекистон маданияти ва санъати форуми» жамғармаси ҳар йили ўтказадиган ҳисобот он-лайн мулоқоти, www.uzedu.uz сайтида Халқ таълими вазирлиги олиб борадиган он-лайн мулоқотлар, шунингдек, «Камолот» ЁИҲ томонидан «Мустаҳкам оила йили»га бағишлаб ўтказилаётган он-лайн суҳбатларни бунга мисол қилиш мумкин. Мазкур мулоқотлар жанри кўпроқ блиц-интервьюга яқин туради. Яъни бир қанча қатнашчилар иштирокида у ёки бу мавзу юзасидан фикр-мулоҳаза алмашинади, савол-жавоб ўтказилади.\nИнтернет журналистикада ривожланиб бораётган жанрлардан яна бири мониторинг – муҳим воқеа-ҳодисаларни мунтазам кузатиб, кетма-кет тадрижий ривожланишини бериш, унга доир хабарларни тезкор янгилаб туриш – кучайиб бормоқда. Масалан, www.kun.uz сайтида Франциянинг Тулуза шаҳрида террорчи Мера Муҳаммадни тутиш ва унинг ўлдирилиши билан боғлиқ хабарлар 2 кун давомида (20.03-22.03.2012) кетма-кет бериб борилди.\nИнтернет журналистика жанрлари орасида кичик мақола ҳам алоҳида ўрин тутади. «Интернет тармоғида кичик мақоланинг деярли барча турлари(мақола, анонс, аннотация, кичик рецензия, тақриз) кенг тарқалган»1.\nМамлакатимиздаги босма нашрларнинг электрон версиялари аксариятида интернет аудиторияси инобатга олинмай, техник имкониятлардан тўла фойдаланмай босма нашрдаги материаллар қандай бўлса, шундайлигича жойлаштирилиши уларда интернет журналистиканинг ўзига хос жанрлари юзага келишига тўсқинлик қилмоқда.\nУмуман олганда интернет журналистика жанрлари ҳали тўлалигича ўрганилгани, илмий асослангани йўқ. Глобал тармоқда юзага келаётган янги жанрларни ўрганиш ва тадқиқ қилиш олдимиздаги вазифалардан биридир.\nИнтернет журналистика соҳасида биз санаб ўтган ва шу каби бошқа муаммолар, хусусан, яхши мутахассислар, юқори билим ва малакага эга интернет журналистлари етишмаётгани сабаб юзага келмоқда. «Журналист кадрлар илк газеталар нашр этилгандан 2 аср ўтгачгина тайёрлана бошланди. Бу заруратни матбуотнинг кўпайиб бориши ва таъсири куяайиб бориши, фақат янгиликлар эмас, таҳлилий материаллар, профессионал шарҳларга бўлган талабнинг ортиши ҳам белгилаб берди»2. Он-лайн журналистика ривожланиб борар экан, интернет журналистларига бўлган эҳтиёж ҳам ортиб бораверади ва айни дамда уларга катта талаб қўяди. Интернет журналистининг ОАВнинг бошқа турларида хизмат қилаётган журналистлардан фарқи шундаки, у бир вақтда телевидение, радио ва босма нашр журналисти хусусиятларини ўзида жамламоғи керак. Глобал тармоқ журналисти ахборот беради, мамлакатимиз ва дунёда рўй бераётган воқеа-ҳодисаларга муносабат билдиради, ўз баҳосини беради, ҳам ўша хабарни сурат билан бойитади. Интернет журналисти аудиторияга яқин бўлиши, уни нима қизиқтиришини, у учун қайси мавзулар долзарб эканини билиши, баъзи муҳим мавзуларни олдиндан сезиши лозим.\nИнтернет фойдаланувчиси эътиборини тортиш, унинг бошқа сайтларга ўтиб кетмаслигини таъминлаш учун он-лайн журналистидан юксак маҳорат сўралади. Ёзган ҳар қандай хабар ёки мақоласининг сарлавҳаси, дастлабки 100 та сўзи, ёнида берган фотосурати (бунда журналистдан фотоаппарат билан ишлай олиш кўникмасига ҳам эга бўлиши талаб қилинади) ўқувчида қизиқиш уйғота олишига эришиш, шу орқали сайт рейтинги, унга ташриф буюрувчилар сонини ошириш мумкин.\nТадқиқотчилар интернет журналисти эга бўлиши керак бўлган сифатлар устида бош қотириб, турли хулосаларга келмоқда. Масалан, филология фанлари номзоди Наргис Қосимова интернет журналистининг 12 қоидаси сифатида қуйидагиларни келтиради:\n«Аниқ нарса ҳақида гапириш;\nТайёрланиш ва эшитиш;\nСаволларни маълум шаклга солиш;\nИнтревьюнинг турларидан самарали фойдалана олиш;\nВоқеалар ривожини кузатиб бориш ва баён этиш;\nЯнгиликларни воқеа ривожи асосида янгилаб бориш;\nТил маданиятига эътибор бериш;\nЯнги талқинларни яратиш;\nҚисқалик ва лўндалик;\nОқибатларга нисбатан бетарафлик;\nВақт билан собитқадам бўлиш»1.\nРус тадқиқотчиларидан Александр Амзин ўзининг «Янгиликлар интернет журналистикаси» китобида он-лайн журналистининг 140 қоидасини санайди ва қуйидаги тавсияларни беради:\n«Аввал энг муҳимини, кейин қолганларини ёзинг;\nЯнгиликлар матнида сизнинг шахсий муносабатингиз бўлмаслиги керак. Ҳиссиётларга йўл қўйманг;\nСиз матн эмас, гиперматн ёзяпсиз. Шу сабаб ўқувчига тушунарлироқ бўлиши учун керакли жойларда ссылкалар қўйишни унутманг;\nМумкин бўлган барча ижтимоий тармоқ ва блог сайтларига аъзо бўлинг;\nБлогларни ўқиб боринг – бу воқеа-ҳодисаларга инсонларнинг ҳақиқий муносабатини билиш имконидир;\nHTML тилини ўрганинг –келажакда қандай соҳани эгаллашингиздан қатъий назар бунинг фойдаси бор;\nДоим биринчи манбани топишга ҳаракат қилинг. Қайта сўзлаб берувчиларга ишонманг»2.\nМирзо Улуғбек номидаги Ўзбекистон Миллий университети ва Ўзбекистон Давлат жаон тиллари университетининг халқаро журналистика факультетида Интернет журналистика кафедралари бор ва бу олий ўқув юртларидан интернет журналистлари ҳам етишиб чиқадилар. Муҳими, уларнинг малакасини ошириш масаласига ҳам эътибор қаратиш керак. Бу борада Журналистларни қайта тайёрлаш халқаро маркази3 турли семинар ва тренинглар ўтказиш орқали яхши натижаларга эришмоқда.\nШунингдек, интернет журналистларини қўллаб-қувватлаш ва рағбатлантириш мақсадида улар орасида турли танловларнинг ўтказилиши ҳам қувонарли ҳол. Журналистика соҳасидаги миллий мукофотлардан бири «Олтин қалам» номинациялари орасида «Интернетда эълон қилинган энг яхши журналистик материал учун» борлиги интернет журналистлари ўртасида ижодий рақобатни юзага келтириб, уларнинг ўз устида ишлашига тўртки бўлса ажаб эмас.\nЮқорида баён этганларимиз ва ўрганганларимиз бизни шундай хулоса қилишга ундайди:\nМамлакатмизда интернет журналистикаси ривожланишига катта эътибор қаратилиб, қатор ишлар амалга оширилмоқда. Шунга қарамай босма нашр электрон версияларининг аксарияти глобал тармоқ имкониятларидан тўла фойдаланмайди.\nСайтлар тез-тез янгиланиб турилмайди, улардаги рукнларнинг айримлари амалда фаолият юритмайди, мақолалар интернет аудиторияси ҳисобга олинмасдан, қандай бўлса шундайлигича, ҳеч бир ҳаволаларсиз, фақат газета чиққан кундагина жойлаштирилади.\nАйрим сайтларда суратлар, рекламалар ва бошқа қўшимча воситалар умуман берилмайди.\nМамлакатимиздаги босма нашр сайтларида мавжуд муаммоларнинг ечими сифатида қуйидагиларни таклиф этиш мумкин:\nАввало, муҳаррирнинг бу масалага юзаки қарамаслиги, газета интернет оламида ҳам ўз ўрнига эга бўлиши аҳамиятини тушуниш.\nСайт устида фақат биргина ходим эмас, бир неча киши (бош муҳаррир, бадиий муҳаррир, мусаҳҳиҳ, дизайнер ва бошқ.) иш олиб бориши.\nТехник имкониятлардан фойдаланиш, реклама берувчиларни жалб этган ҳолда сайтнинг молиявий барқарорлигини таъминлаш, интернет аудиториясини жалб этиш масалаларини ишлаб чиқиш, бу борада чет эл тажрибасини ўрганиш.\nМиллий қадриятлар, тарихий мерос бугунги фан, санъат ва адабиётимизнинг энг яхши намуналарини глобал ахборот тизимида намоён этиш, унда миллий ғоя, миллий манфаатларимизга мос бўлган маълумотлар базасини яратишга доир дастурлар ишлаб чиқиш ва жорий этиш зарур.\n2. Босма нашрларнинг электрон шакллари яратилишининг зарурати ва муаммолари\nИнтернет журналистиканинг пайдо бўлиши ва тез суръатлар билан ривожланиши унинг ижодий ходимлари, журналистлар – «қалам аҳли»га янги имкониятлар, қулайликлар тақдим этди. Аммо интернет журналистининг қуроли фақат сўз эмас. Энди у ўз ижод маҳсулини чегараланмаган маконда фотосурат, график тасвирлар, аудио ва видеолавҳалар билан бойитиши, ўқувчиси билан мулоқотга киришиши, унинг фикр-мулоҳазаларини билиши, ёзган материалини ўзи истаган вақтда тезкор янгилаб туриши, фойдаланувчининг ахборотга бўлган талабини қондириши мумкин. Интернет журналистика ОАВнинг бошқа бирор тури қамраб ололмаган имкониятларга эга бўлди. Улардан биринчиси мультимедиа имкониятларидир.\n(инглизча «multi» – «кўп» ва «media» – «тарқатувчи», «муҳит» сўзларидан олинган1) – замонавий дастур ва техника воситалари ёрдамида матн, овоз, графика, фото ва видеоларни жамловчи аудиовизуал технология2. Яъни, уни матн, расм, овоз, видео тасвирларнинг камида иккитаси бирлашган ҳолда ахборот узатиш, дея таърифлаш мумкин. Мультимедиа маълумотларнинг аниқ ва тушунарли бўлиши, таъсирчанлигининг ошишига хизмат қилади. Мультимедиа бир неча кўринишларга, таркибий қисмларга эга. Булар:\n─ материал ичидаги муҳим, қўшимча маълумот талаб этадиган сўз ва жумлани бошқа саҳифага боғловчи ҳаволалар киритилган мантдир. Боғланган саҳифага сичқонча тугмасини ўша сўз устида босиш орқали ўтилади. Гиперматнда берилган маълумот оддий матндагидан кўра тушунарлироқ ва таъсирчанроқ. Сабаби унда ҳаволалар орқали расм, жадвал ва бошқа қўшимча маълумотлар берилган бўлади. Мисол тариқасида электрон нашрлардан бирида берилган қуйидаги матнни олиш мумкин. Унда хабарга бевосита тегишли бўлган иккита ҳавола киритилган: «... Миллий кутубхона сайтида берилган маълумотга кўра, аъзо бўлиш вақтида талабалар учун 50 фоизли имтиёз бор. Иш тартибининг тўлиқ кўриниши билан Ўзбекистон Миллий кутубхонаси сайтида танишиш мумкин«1.\nБугунги электрон нашрларда энг кўп қўлланилувчи мультимедиа воситалардан бири. Улар материалда баён этилаётган воқе-ҳодиса ҳақида тўлароқ тасаввурга эга бўлиш, интервью берувчи шахс кимлигини билиш, ўқувчи эътиборини жалб этиш мақсадида қўйилади. Ундан фоторепортаж, фотофакт жанрларида кўпроқ фойдаланилади. Ҳозирда кўпгина электрон нашрлар ўзининг фотогалереясига эга.\nТурли форматларда берилувчи аудио маълумотлар, кўпроқ интервью жанридаги материалларда фойдаланилади. Тезлиги юқори бўлмаган интернет провайдерларида аудио маълумотларни эшитиш бироз қийинчилик туғдиради. Унинг устунлиги шундаки, расм каби у ҳам таъсирчан далил бўлиши мумкин.\nБорган сари электрон нашрларда кенгроқ фойдаланилаётган мультимедиа воситаларидан бири. У ҳам хабар таъсирчанлиги ва ишонарлилигини оширишда қўл келади. Айниқса, бугунги кунда видеолавҳаларни ҳаваскор видеоаппарат ёки уяли телефонда олиш имконияти видеоматериалларнинг ортиши ва уларга бўлган қизиқиш кучайишига сабаб бўлмоқда. Аммо видеолавҳа киритилган саҳифани очиш ва юклаш қийинчилик туғдиради.\nБу бир неча расмларнинг прогрессив тарзда ишлатилиши ва ҳаракатни келтириб чиқаришидир. Кўпгина сайтларда ундан маълумотлар лентасини алмашиб турувчи суратлар орқали беришда кенг қўлланилади. «Айни пайтда интернетдаги 88 фоиз веб-саҳифаларда анимациялардан фойдаланилади»1.\nЎзбекистондаги мультимедиа имкониятларидан самарали фойдалаётган соф электрон нашрлардан бири www.kun.uz дир. Сайт дизайни, тежамкорлиги, тезкор янгиланиб туриладиган рукнлари, хилма хил саҳифалари, нафақат фотосурат ва фоторепортажлар билан ҳам аҳамиятлидир. Шунингдек, сайтда алмашиниб турувчи анимацион реклама қаторлар мавжуд.\nМасаланинг яна бир томони борки, саҳифада бир нечта мультимедиа воситаларини қўллаш саҳифани очиш ва унда ишлаш тезлигини камайтиради. Сайтга қўйилаётган ҳар бир материал қайта ишланиб, фойдаланишга қулай бўлагн форматда берилиши, сурат ва тасвирлар жуда «оғир» бўлмаслиги (тармоқда битта фотосурат юкланиши учун 15 секунддан кўп вақт кетмаслиги) керак»2 Шуни инобатга олган ҳолда электрон нашрлар фойдаланучига осон бўлиши учун улардан тежамли фойдаланишга ҳаракат қилиши лозим.\nСанаб ўтилган мультимедиа имкониятлари глобал тармоқнинг яна бир фарқланувчи жиҳати ─ интерактивлик билан туташиб кетади.\nсўзининг луғавий маъносида (инглиз тилида «inter»-ўзаро, «action»-ҳаракат, фаолият) ҳаракатланиш, ўзаро таъсир қилиш, тор маънода ахборот алмашиш, кенг маънода эса ижтимоий таъсир кўрсатиш, мулоқот жараёнида ахборот алмашинувининг икки тарафлама фаоллашуви назарда тутилади»3. Интернетнинг интерактив воситаларига бир қанча мисоллар келтириш мумкин. Асосийлари қуйидагилар:\n─ сайт аъзолари ва фойдаланувчилар ўртасида у ёки бу мавзуда ўтказилувчи савол-жавобдир. Босма нашрлардан бирининг электрон сайтида берилган сўровномани мисол тариқасида келтирамиз: «Darakchi.uz сайтида қандай рукндаги мақолалар кўпроқ берилишини истайсиз?\nМаҳаллий ва хорижий хабарлар\nБу каби сўровлар сайт ўқувчиларининг истак-хоҳишидан хабардор бўлиш, уларга кўпроқ қайси рукн ва мақолалар ёқаётганини аниқлаш, сайтга қандай ўзгартиришлар киритиш кераклигини белгилашда қўл келади. Шунингдек, босма нашр сайтида ўтказиладиган сўровлар тайёрланаётган мақолагадаги у ёки бу фикрга аҳолининг муносабатини аниқлаш, статистик маълумотлар йиғишда ёрдам беради. Хусусан, «Аргументы и факты» газетасининг веб-сайтида3 турли мавзудаги интернет-сўровлар ўтказилади ва газетанинг деярли ҳар бир сонида ўртача 5 тадан интернет-сўров(опрос) киритилган мақолалар чоп этиб борилади.


Прокурор "Болотная иши" судланувчиларига 6 йиллик қамоқ жазоси сўради\n21 февраль куни Москванинг Замоскворецкий туман суди “Болотная иши” бўйича судланаётган 8 нафар мухолифатчини “оммавий тартибсизликларга” алоқадор деб топди. Давлат қораловчиси судланувчиларга 5 йилдан 6 йилгача қамоқ жазоси тайинлашни сўради. Суд ҳукми 24 февраль куни эълон қилинади.\nЖума куни Москванинг Замоскворецкий туман судида 2012 йилнинг 6 майида шаҳарнинг Болотная майдонидаги тартибсизликларга алоқадорликда гумонланаётган мухолифатчилар устидан суд ҳукми ўқилди. Аммо судья айбланувчиларга тайинланган жазо муддатларини эълон қилишни душанба кунига қолдирди.\nМаҳкама давомида прокуратура 8 нафар судланувчига 5 йилдан 6 йилгача қамоқ жазоси тайинлашни сўради. Ҳимоячилар бу шахсларнинг мутлақо айбсиз экани ва жиноий иш “сиёсий тус” олганини таъкидлаб, уларни озод қилишни сўради.\nАйбланувчи Барабанов, Полихович, Луцкевич, Зимин, Духанина, Белоусов, Савелов ва Кривовлар шаҳарда “оммавий тартибсизлик” ва “ҳукумат вакилига қаршилик кўрсатганликда” айбланмоқда. Бундан олдинроқ, 2013 йилнинг декабрь ойида “Болотная иши” бўйича судланаётган яна тўрт киши ҳукумат томонидан авф этилган эди.\nАйни пайтда “Болотная иши” кўрилаётган Замоскворецкий туман суди олдида 500 дан зиёдроқ мухолифат тарафдорлари йиғилди.\nЗамоскворецкий туман суди ëнида ҳибсга олиш\nЙиғилганлар "Сиёсий маҳбусларга озодлик!", “Россия қахрамонларига озодлик!”, “Йўқолсин диктатура!”, “Маҳбуслар озод қилинсин!”, дея ҳайқирди.\nМухолифат етакчиси Алексей Навальний, Сочидан етиб келган Pussy Riot гуруҳи аъзолари Надежда Толоконникова ва Мария Алёхиналар суд залига ўтказилмади.\nОзодлик Радиосига берган интервьюсида Алексей Навальний суд маҳкамаси бирор ижобий ҳукм чиқаришига ва айбланувчилар озод қилинишига ишонмаслиги айтди.\n- Бу одамлар икки йилдан буён бирор айбсиз қамоқда ўтирибди. Шу сабабли, мен некбинлик кайфиятида эмасман ва бирор ажойиб мўжиза рўй бериши-ю, улар чиқариб юборилишига ишонмайман, деди мухолифат етакчиси Алексей Навальний.\nАлексей Навальный - блиц-интервью Радио Свобода\nИнтерфакс расмий манбаларга таяниб маҳкама ўтаётган суд зали ҳимоясига чақиртирилган ўнлаб полиция ва ОМОН ходимлари 50 зиёд одамни ҳибсга олганини хабар қилди. Озодлик мухбирлари эса судланаётганларни қўллаб-қувватлагани келганлардан 100 зиёди полицияга олиб кетилганини маълум қилди.\nРоссиянинг турли шаҳарларида “Болотная иши” бўйича айбланаётганларни қўллаб чиққан фуқаролар акциялари бўлиб ўтди.\nЗўравонликлар Москванинг Болотная майдонида, Путин учинчи президентлик муддатига қасамёдга келтиришидан бир кун олдин мухолифат намойиши пайтида рўй берган.\nМухолифат фаоллари рўй берган зўравонликлар расмийлар томонидан махсус уюштирилган провокация эканини айтиб келишади.\nПутин ҳокимиятига қарши ўтказилган бу норозилик 2011 йил декабридаги парламент сайловларидан кейин чиққан норозиликларнинг энг каттаси бўлди.


Ичида яшасаям, овқат тайёрласаям бўлади. «Mercedes-Benz» ўзининг «Х-Clаss» пикапларини яратди\nИчида яшасаям, овқат тайёрласаям бўлади. «Mercedes-Benz»...\n06.01.2018 13:01 0 264\n«Mercedes-Benz» компанияси «Х-Clаss» пикапининг базасида яратилган иккита концептуал машинасини тақдим этади. Ушбу автомобилларни жиҳозлашда иккита фирма иштирок этган: ечиб олинадиган яшаш кабиналарини ишлаб чиқарган «Tischer» ҳамда машиналар учун ошхона чиқарувчи — «VanEssa», деб хабар берди «Мотор».\nБиринчи концепт-кар эни 150 сантиметр, баландлиги эса 2 метр келадиган модел билан жиҳозланади. Унинг ичида ётоқ мебели, ошхона, учта ўриндиқ, йиғма раковина, унитаз ва ювиниш хонаси жойлашган.\nИккинчи автомобил эса тўлиқ функцияли ошхона, музлатгич, идиш-товоқ ва маҳсулотларни сақлашга мўлжалланган қутилар жойлашувчи сурма модул билан жиҳозланади. Унинг ҳимояси учун пикап кузовига иссиқ мамлакатларда ўсадиган кемабоп қаттиқ дарахтдан қопқоқ ўрнатилган.\n«Mercedes-Benz Х-Class» ўтган йили ЖАРда тақдим этилган. Модел «Nissan Navara» платформасида яратилган. Унга 163 ҳамда 190 кучга эга 2,3 литрли иккита турбодизел двигателлери жойлаштирилган. Кейинчалик уч литрли V6 дизел двигателлари ҳам ўрнатилган нусхаларини чиқариш режалаштирилган. У 258 от кучига эга бўлади.\nMercedes-Benz Х-Clаss пикап\nТехнология 20/02, 12:50


Индонезияда Семеру вулқони отилиши оқибатида 13 киши ҳалок бўлди (фото) - Daryo\n14:51, 05.12.2021 17072\nИндонезияда Семеру вулқони отилиши оқибатида 13 киши ҳалок бўлди (фото)\nИндонезиянинг Ява оролида Семеру вулқонининг отилиши туфайли 13 киши ҳалок бўлди. Бу ҳақда Лумажанг округи ҳукумати раҳбари Инда Амперватига таяниб, Detik нашри хабар берди.\n«Бугун яна 12 кишининг жасади топилди», — деди расмий. Бир кун олдин маҳаллий аҳолидан бирининг ўлими тасдиқланган эди.\nТабиий офатларни бошқариш миллий агентлиги (BNPB) расмий вакили Абдул Мухарийнинг сўзларига кўра, ҳозирча ҳалок бўлганлардан фақат икки нафарининг шахси аниқланган. Шу билан бирга, яна 98 киши жумладан, икки ҳомиладор аёл қайноқ лавадан куйган ёки турли даражада жароҳатлар олган. Камида 35 киши касалхонага ётқизилган, 902 киши эвакуация қилинган.\nШунингдек, вулқон Лумажанг ҳудудидаги икки туманни Маланг шаҳри билан боғлайдиган стратегик кўприкни бузиб юборган. Бир қанча уйларга жиддий зарар етган.\nМаҳаллий аҳолининг сўзларига кўра, олдиндан огоҳлантириш тизими ишламагани учун кўпчилик эртароқ қочишга улгурмаган.\n4 декабрь куни тахминан 15:20 (Тошкент вақти билан 13:20) да Семеру вулқонининг фаоллиги ошган. Семеру — Ява оролидаги энг баланд чўққи, унинг аввалги отилиши жорий йилнинг январь ойида содир бўлган, ўшанда маҳаллий аҳолидан ҳеч ким жабрланмаган.\nИндонезияда бундан аввал март ойининг бошида вулқон отилиши юз берганди. Индонезиянинг Суматра оролида Синабунг вулқони уйғонган. Ўндан ортиқ отилишлар қайд этилган. Вулқон кули 5 километр баландликка кўтарилган.\nПалма оролидаги вулқондан отилган навбатдаги лава оқими Атлантика океанига етиб борди\nФоторепортаж: Палма ороли 1 ойдан буён тинмаётган вулқон отилиши туфайли кул билан қопланди\n22:41, 29.04.2022 51489\n14:27, 16.05.2022 47474\n08:24, 18.05.2022 51501\n22:45, 17.05.2022 40849


Қариндошчилик аълоқасини узиб юборган она дуоси қабулми?\n00:00 / 20.04.2010 | eski savollar | 1750\nЯхшимисиз Шайҳ Ҳазратлари.Аллоҳга омонат та'ну-жониз сог'ми?Шайҳ Ҳазратлари сиздан қариндошчик а'лоқасини узиб юборган онани дуоси ижобат бо'лади билмоқчи эдим?Ҳадисларда қариндошликни узганларни дуо қабул бо'лмаслигини о'қигандим.Ота-онани фарзандига қилган дуосини Аллоҳ қабул қилишини ко'п ҳадисларда келган.Онам ко'п дуо қиладилар.Лекин дуолари қабул бо'лармикин?Адам томондагилар бн қариндошликни узиб юборганлар.Илтимос,шунга вақтингиз бо'лганда жавоб бериб юборсангиз.Аллоҳни марҳамати бо'син сизга.Шветсия/Стоъкҳолмдан Қо'қонлик муҳлисангиз Севара.\nЖаъфар ибн Муҳаммаддан, у отасидан ривоят қилинади:«Уч тоифа одамнинг дуоси қабул бўлмайди. Ўз қариндоши зиддига дуо қиладиган одамнинг, ҳолбуки, унга силаи-раҳм қилиш буюрилган эди. Бир киши хотинини дуоибад қилиб Аллоҳдан ўзини ундан қутқазишни сўрайди. Ҳолбуки, Аллоҳ унинг қўлига анинг талоғи бериб қўйибди. Бировнинг зимасида моли бор-у, уни ёзмаган ва гувоҳи ҳам йўқ одамнинг». Шарҳ: Бу ривоятдан яқин ва бир-бирида ҳақи бор кишиларнинг дуоибадлари қабул бўлмаслигини билиб оламиз. Мисол тариқасида улардан уч тоифаси зикр қилинмоқда. Биринчиси - Ўз қариндоши зиддига дуо қиладиган одамнинг дуоси қабул бўлмайди.Қариндошлик бурчи, вазифаси – унга силаи-раҳм қилиш, яхшилик қилиш керак эди. Бу одам эса қариндошини зиддига дуо қилаяпти. Шунинг учун бу одам Аллоҳнинг амрига хилоф иш қилганлигидан дуоси қабул бўлмади.Иккинчиси - бир одам бор хотинини дуои-бад қилаяпти. Эй худо, шундан мени қутқаргин, деяпти. Бу одамни ҳам дуоси қабул бўлмайди. Чунки Аллоҳ таоло талоқни унинг қўлига бериб қўйган. Хоҳламасанг қўйвор буни, қарғаб нима қиласан. Худо буни олгин, мени бундан қутқаргин, дейишнинг нима кераги бор? Аллоҳ сенинг қўлингга талоқни бериб қўйибди. Бировни қарғаб, унга ёмонлик тилаб дуо қилишдан кўра, шундай номаъқул даражага етган бўлсанг ажраш, аёл ҳам кунини кўрсин. Демак, бир осон йўли туриб туриб, бировга ёмонликни ният қилиб дуо қилиш ҳам дуони қабул бўлмаслигига олиб келар экан.Яна бир одам бор экан бошқа бировга қарзга мол берган. Ўша қарзни ёзиб ҳам қўймаган, гувоҳ ҳам қилмаган. Молимни еб кетди, деб шикоят қилиб, дуоибад қилиб юрибди. Ахир шуни ёзиб қўйса бўлармиди?! Гувоҳ бўлса, гувоҳ билан бориб сўрайсан. Ёзиб қўйган бўлсанг, ёзганингни кўрсатиб, мана қарзингга имзо қўйгансан, бер дейсан. Яъни чорасини, тадбирини кўрмай қўйиб орқасидан дуо қилиш ўринсиз.Мана шу ерда бир ишора, ота-оналарга, болаларингизни ҳаққига дуои-бад қилмаларингиз, чунки сизларнинг болаларингиз, уларга доим яхшилик қилиш, тарбия бериш сизларнинг ўзларингизга топширилган эди, энди боладан бир нарса ўтаётган бўлса ўзингларда ҳам бир гап бордир-ки мана шу нарса келаётгандир, маъносидаги эслатма ҳисобланади.Ушбу ривоятдан олинадиган фойдалар:1. Дуоси қабул бўлмайдиган одамлар борлиги.2. Қариндоши зиддига қилинган дуо қабул бўлмаслиги.3. Қариндошларга силаи раҳм қилиш зарурлиги.4. Эрнинг хотини зиддига қилган дуоси қабул бўлмаслиги.5. Бировга қарз бергандан уни ёзиб қўймаган ёки гувоҳ қилмаган одамнинг қарздор зиддига қилган доси қабул бўмаслиги.6. Қарз олди-бердисини ёзиб қўйиш ва бу ишни гувоҳлар иштирокида қилиш кераклиги.\nЭмизмасликка ҳаққи борми?\nБалоғатга етган қизга отанинг муносабати\nБиродаримиздан Талоқ ҳусусида, илтимос жуда зарур...\n“кет, йўқол” деса талоқ тушадими\nМуҳим савол "Маҳр"\nИкки хотинлик балоси


АҚШ конгрессига Хитойга коронавирус сабабли санкциялар қўллаш ҳақидаги қонун лойиҳаси киритилди\n07:45 / 13.05.2020\nРеспубликачи сенатор Линдси Грэм АҚШ конгрессига Хитойга нисбатан коронавирус билан боғлиқ санциялар киритиш имконияти кўзда тутилган қонун лойиҳасини киритди.\nСанкциялар Пекин ҳамкорлик қилишдан ва коронавирус авж олишига олиб келган ҳодисалар ҳақида тўлиқ ҳисобот беришдан бош тортса қўлланиши мумкин. Бу ҳақда Грэм матбуот хизмати хабар берди.\n“Ишончим комилки, агар Хитой коммунистик партияси ёлғони бўлмаганда, бу ерда, АҚШда вирус бўлмас эди”, деб айтган сенатор. “Хитой тергов ўтказиш учун Уҳандаги лабораторияга халқаро экспертларни киритишдан бош тортмоқда. Ишончим комилки, Хитой мажбурланмагунча жиддий тергов билан ҳамкорлик қилмайди. Бу қонун лойиҳаси билан Хитой ҳамкорлик қилмагунча санкциялар киритилаверади”, деб қўшимча қилган Грэм.\nҚонун лойиҳасига кўра, Оқ уй маъмурияти раҳбари 60 кун ичида конгрессга Хитой АҚШ, унинг иттифоқдошлари ёки БМТ тузилмалари олиб борган тадқиқотга тўлиқ ҳисобот берганини тасдиқлаши лозим. Бундан ташқари, Грэм Хитойдан вирус ҳайвондан одамга ўтиши мумкин бўлган барча денгиз маҳсулотлари бозорларини ёпишни ва Ҳонгконгда пандемия бошлангандан бери қўлга олинган намойишчиларни озод қилишни талаб қилган. “Булар тасдиқланмаса, президент активларни музлатиш, мамлакатга киришни тақиқлаш, визаларни бекор қилиш, АҚШ молия институтларига Хитой корхоналарига кредитлар бериш ва уларни суғурталашни тақиқлаш, Хитой компанияларига ўз қимматбаҳо қоғозларини АҚШ биржаларида жойлаштиришни тақиқлаш каби турли санкциялар киритиш ҳуқуқига эга бўлади”, деб таъкидлаб ўтган сенатор.\nВашингтон Хитойни вирус келиб чиқиши ва эпидемия кўлами ҳақидаги маълумотларни яширишда айблаб келмоқда. Ўз навбатида, Хитой коронавирус ҳақида ҳеч қандай маълумотни яширмаганини таъкидламоқда ва “баъзи сиёсатчиларнинг вирус билан боғлиқ вазиятдан Хитойни ёмонотлиқ қилиш учун фойдаланаётганидан” афсусланиш билдирмоқда.


03-06-2016 | 09:26\nZAMIN.UZ / Спорт / 03 Июн 2016 года8 852\n“Челси” янги бош мураббийи Антонио Конте ёзги трансфер вақтида ўз сафига бир қатор футболчиларни жалб қилишни режалаштирган. Қуйида шундай чарм тўп усталари тўғрисида сўз юритамиз. Ража Наингголан (“Рома”)“Челси” ёзги трансфер вақтида ўз таркибини бир қатор футболчиларни жалб қилишни режалаштирган. Хусусан “Рома”дан таянч ярим ҳимоячи Ража Наингголан ҳам харид қилишни истамоқда. Наингголан орқали Конте ярим ҳимоя марказини янада кучайтириш ва ҳужумларни бошлашда ушбу чарм тўп устаси хизматидан фойдаланишни режасига киритган. Яқин орада “аристократлар” Наингголан масаласида таклиф билан чиқмоқчи. Гонсало Игуаин (“Наполи”)Конте рўйхатидан Игуаин ҳам ўрин олган. Ўтган мавсумда неаполиклар сафида қатор голлар киритиб, яна грандларни талвасага солган Игуаин “Челси” қизиқишлари доирасига тушиб қолди. Инглиз клуби Игуаин трансферини 74 миллион евро эвазига сотиб олиши мумкин. Кўрамиз, трансфер амалга ошадимикан.Жон Стоунз (“Эвертон”)“Эвертон” жамоаси ҳимоячиси “Челси”нинг қизиқишларида ҳамон турибди. Бироқ “ирислар” раҳбарияти осонликча Стоунзни сотмаяпти. “Челси” ёзда яна бир маротаба ҳимоячи борасида таклиф билан чиқиб, харид қилишни истамоқда. Ҳозирда Жон Стоунзни 20 миллион фунт стерлинг эвазига харид қилишга тайёр. Ромеу Лукаку (“Эвертон”)Бир пайтлар “Челси”да ортиқчалик қилган ҳужумчи яна Лондонга қайтиши эҳтимоли бор. Лукаку Антонио Контени қизиқишлари доирасига тушган. Бироқ бу трансферни амалга ошмаслиги ҳам мумкин. Чунки Лукаку “Эвертон”ни тарк этиши аниқ. Бельгиялик ҳужумчи Чемпионлар лигасида иштирок этадиган жамоаларнинг бирида ўйнаш истагини билдирган. Афсуски, келгуси мавсумда “Челси” ЕЧЛда иштирок этмаслигини инобатга олсак, унинг “Челси”га ўтиши қийинга ўхшмоқда.\n«Челси» Япониянинг «Yokohama» компанияси билан 200 миллион фунтлик шартнома имзолади


Ucell ва Вестминстер университети Ҳамкорлик меморандумини...\n29.08.2020 17:00 0 1302\nКеча, 28 август куни «COSCOM» МЧЖ (Ucell савдо белгиси) бош директори Владимир Кравченко ва Тошкентдаги Халқаро Вестминстер университети ректори Комилжон Каримов учрашуви натижасида икки томон ўртасида Ҳамкорлик тўғрисидаги меморандум имзоланди.\nАхборот-коммуникация технологиялари соҳасидаги ёш мутахассисларни қўллаб-қувватлаш.\nУниверситет талабалари учун малака ошириш мақсадида тақдимотлар, меҳмонлар учун маърузалар ва бошқа тадбирларни ташкил этиш.\nТалабаларни амалиётга жалб қилиш, талабаларнинг амалий кўникмаларини ривожлантириш бўйича қўшма тадбирларни ўтказиш, телекоммуникация соҳасида ишлашга тайёргарлик кўриш.\nЎзбекистонда сўнгги йилларда иқтидорли ёшларни қўллаб−қувватлаш учун мувозанатлашган «экотизимлар» яратилиши, айниқса ахборот−коммуникация технологиялари соҳасида яққол кузатилмоқда.\nUcell компанияси ёш кадрларни қўллаб−қувватлаши ва юртимизнинг ўқув муассасаларига моддий кўмак кўрсатиши одат тусига айланган.\nҲар йили Ucell-Plazaда АКТ соҳасига ихтисослашган университетлар, хусусан, Вестминстер университети талабалари учун Очиқ эшиклар куни ўтказилади. Владимир Кравченконинг ўзи ҳам «Вест»нинг битирувчиси сифатида талабалар билан фикр алмашиш учун бажонидил учрашувлар ўтказади.\nЎз навбатида ТХВУ қошидаги Карьерани ривожлантириш маркази Ўзбекистонда фаолияти йўлга қўйилган йирик халқаро компаниялар билан унумли ҳамкорлик олиб боради. Бугунги кунга қадар 400 дан ортиқ хусусий ва давлат ташкилотлари билан ҳамкорлик йўлга қўйилган. Бу университетга битирувчиларни жуда қисқа вақт ичида ишга жойлаш имкониятини яратади.\nВладимир Кравченко, «COSCOM» МЧЖ (Ucell савдо белгиси) бош директори :\n— Атрофимиздаги ҳаёт кескин ўзгариб бормоқда. Ушбу жадал ижтимоий ва иқтисодий ривожланишни энг илғор технологияларни жорий қилмасдан амалга оширишнинг иложи йўқ. Биз Ucell компаниясида замонавий юқори сифатли алоқани таъминлашнинг муҳимлиги ва масъулиятини тушунамиз. Ва биз ёш мутахассисларни ривожлантириш учун асос яратишни устувор вазифалардан бири деб биламиз. Компания ўз келажагини телекоммуникация соҳасида кўрадиганларга ҳам профессионал, ҳам молиявий кўмак кўрсатишга тайёр.\nВестминстер университети билан бугунги меморандум буни тасдиқлайди.\nФурсатдан фойдаланиб, барчани яқинлашиб келаётган байрам — Мустақиллик куни билан табриклайман ва Ucell компаниясининг кўп миллатли жамоаси номидан сизга ва яқинларингизга соғлиқ, оилангизга фаровонлик тилайман.\nКомилжон Каримов, Халқаро Вестминстер университети ректори:\n— Тошкентдаги Халқаро Вестминстер университети Ўзбекистон олий таълим тизимидаги етакчи университетлардан бири сифатида иқтисодиёт ва молия, бизнесни бошқариш, ахборот технологиялари ва тижорат ҳуқуқи соҳасида юқори малакали кадрларни тайёрламоқда. Университет ташкил топган йилларидан бошлаб жамоат, хусусий ва нотижорат ташкилотларида фаолиятнинг турли соҳаларида ўзини намоён қилган 2800 дан ортиқ мутахассисларни тайёрлади. Ўтган йили ТХВУ битирувчиларининг 90 фоизи ўқишни тугатгандан кейин уч ой ичида иш билан таъминланди. Биз Ucellга самарали ҳамкорлик учун ўз миннатдорлигимизни билдирамиз, бунинг натижасида ТХВУ талабалари Ўзбекистон Республикасидаги энг йирик уяли алоқа операторларидан бири бўлган Ucellда амалиёт ўташ ва ишлаш имконига эга.\nмеморандум Вестминстер университети Ucell\nТехнология 08/10, 18:02


KUN.UZ дайжести: Ҳафтанинг энг муҳокамабоп хабарлари (28.09-04.10)\n20:03 / 04.10.2015\nҲурматли ўқувчилар, тугаётган ҳафтада (28.09-04.10) рўй берган энг муҳокамабоп хабарларини такроран ҳавола этамиз.\nПорошенко Донбассда урушнинг ҳар бир куни Украина учун қанчага тушаётганини айтди>>\nУкраина президенти Пётр Порошенко Украина Донбассдаги уруш туфайли кунига 5 млн доллар йўқотаётганини айтди. Бу ҳақда “Интерфакс” ахборот агентлиги маълум қилди.\nЭрон “Муҳаммад – Аллоҳнинг элчиси” фильмини Оскар мукофотига номзод қилиб кўрсатди>>\nЭрон режиссёр Мажид Мажидийнинг “Муҳаммад – Аллоҳнинг элчиси” фильмини Оскар мукофотига номзод қилиб кўрсатди. Фильм “Чет тилидаги энг яхши фильм” номинацияси бўйича кўриб чиқилади.\nАҚШнинг Тошкентдаги элчихонаси ҳудудига қўлбола ёнувчи ускуна улоқтирилди>>\nДушанба, 28 сентябрь куни тахминан тонгги 7:30 атрофида номаълум шахс томонидан АҚШнинг Ўзбекистондаги элчихонаси ҳудудига қўлбола ёнувчи ускуна улоқтирилди. Бу ҳақда Америка Қўшма Штатларининг Тошкентдаги элчихонаси расмий сайтида маълум қилинди.\nТошкентда тухум нега қимматлашди?>>\nСўнгги ярим ой ичида Тошкент дўконларида тухумнинг нархи 300-400 сўмга ошиб кетди. Кейинчалик нархлар хиёл тушган бўлса ҳам, улар ҳанузгача мўътадил эмас.\nБиометрик паспортлар олишга 90 кундан оз вақт қолди>>\nМаълумки, Ўзбекистонда биометрик паспортлаш тизимига 2015 йилнинг охирига қадар ўтиш белгиланган. Айни кунларда бу мухлат якунига етишига 3 ойдан бироз кўпроқ вақт қолмоқда. Фурсатнинг қисқариб бораётгани аҳолини хавотирга солиб, турли саволларга сабаб бўлмоқда.\nИнтернетда “Spark” автомобилининг “Ravon” бренди остида чиқарилган суратлари пайдо бўлди>>\nФейсбукда “Водители Ташкента” гуруҳида “Spark” автомобилининг “Ravon” бренди остида чиқарилган суратлари пайдо бўлди.\nПутин: Ғарб нималар қилиб қўйганини энди тушундими?>>\nРоссия президенти Владимир Путин БМТ Бош Ассамблеяси саммитидаги чиқишида Ғарб давлатларининг Яқин Шарқ ва Шимолий Африкада АҚШ билан ҳамкорликдаги ҳаракатлари анархия ва урушни келтириб чиқарди.\nАбитуриентларни ўқишга киритиш баҳонасида одамларни чув тушириб юрган фирибгарлар фош этилди>>\nТошкентда абитуриентларни ўқишга жойлаштириб қўйиш баҳонасида одамларни алдаб пулини олиб юрган фирибгарлар Носир Жўрабоев ва Низом Алимовлар қўлга олинди. Бу ҳақда “Даракчи” газетаси ёзмоқда.\nНазарбоев БМТнинг бош офисини Осиёга кўчиришни таклиф қилди>>\nҚозоғистон президенти Нурсултон Назарбоев БМТ Бош Ассамблеясидаги чиқишида дунёда тинчликни таъминлаш ва ядродан холи дунёни яратишни таклиф қилди.\nПутин: АҚШ Янукович душманларига 5 млрд доллар сарфлади>>\nАҚШ Украинанинг собиқ президенти Виктор Януковичнинг душманларини қўллаб-қувватлашга 5 млрд доллар сарфлади. Бу ҳақда Россия президенти Владимир Путин америкалик журналист Чарли Роузга берган интервьюсида айтиб ўтди.\n25 октябрдан Украина авиакомпаниялари Россия ҳаво ҳудудидан фойдалана олмайди>>\nРоссия транспорт вазирлиги Росавиацияга Украина авиакомпанияларига 25 октябрдан бошлаб улар РФ ҳаво ҳудудидан ўта олмаслиги тўғрисидаги огоҳлантириш йўллашга кўрсатма берди. Бу ҳақда вазирлик матбуот хизматига таянган ҳолда ТАСС агентлиги хабар бермоқда.\nThe Times: Сурия Россия бомбаларини ИШИДга эмас, исёнчиларга қарши ишлатмоқда>>\nСурия президенти Башар Асад қўшинлари Россиядан келтирилган қурол-аслаҳаларни исёнчи гуруҳларни бомбардимон қилиш учун ишлатмоқда, деб маълум қилди The Times нашри.\nФарҳод Толипов: ИШИДда Марказий Осиёга экспансия уюштирадиган салоҳият йўқ>>\nЎзбекистонлик сиёсатшунос Фарҳод Толипов, EurasiaDaily нашрига берган интервьюсида ИШИДнинг Марказий Осиёдаги истиқболларига тўхталиб ўтди.\nЎзбекистонда ўқитувчиларнинг ўртача иш ҳақи 2006 йилдан 2014 йил 1 сентябргача 12 бараварга оширилди>>\nЮртимизда педагог ходимлар меҳнатини рағбатлантириш бўйича изчил амалга оширган ишлар натижасида ўқитувчиларнинг ўртача иш ҳақи 2006 йил 1 сентябрдан 2014 йил 1 сентябргача 12 бараварга оширилиб, устама ва қўшимчалар билан бирга ўртача иш ҳақи 1 млн. 235 минг сўмни ташкил этмоқда. Бу ҳақда 29 сентябрь куни Миллий матбуот марказида бўлиб ўтган 1 октябрь – “Ўқитувчилар ва мураббийлар куни” умумхалқ байрами муносабати билан “Таълим ва тарбия уйғунлиги – баркамол авлодни шакллантиришнинг муҳим омили” мавзусидаги матбуот анжуманида маълум қилинди.\nЧуркин Обаманинг БМТ биносида “хўжайинчилик” қилганидан норози>>\nРоссиянинг БМТдаги доимий вакили Виталий Чуркин АҚШ президенти Барак Обаманинг ташкилот биносида “хўжайинчилик” қилганидан норозилигини билдирди. У террорчиликка қарши кураш масалаларига бағишланган саммитда Косово вакилларининг иштирок этишига шундай муносабат билдирди.\nШепелев Фрискенинг ҳисобидан уй қургани маълум бўлди>>\nРоссиялик марҳум хонанда Жанна Фрискенинг отаси Владимир журналистларга оилада давом этаётган жанжал ҳақида гапириб берди.\nВладимир Фриске хонанданинг турмуш ўртоғи Дмитрий Шепелев билан келиша олмаяпти. Улар орасидаги келишмовчилик матбуотда кенг ёритилмоқда.\nМирза Азизов: санъат сиёсатга аралашмасин деганлар адашади>>\nАктёр ва режиссёр Мирза Азизов “Санъат сиёсатга алоқадор бўлмаслиги керак” деган тезисга қарши чиқди.\n"Ипподром" бозори акциялари сотувга қўйилади>>\nХалқ орасида кўпроқ “Ипподром” бозори номи билан машҳур Chilonzor buyum savdo kompleksi АЖнинг қўшимча эмиссия акцияларининг биржа очиқ савдолари бўлиб ўтади. Шу Ўзбекистон президентининг 28 апрелдаги 2340-сонли қарори 2-иловасига мувофиқ амалга оширилмоқда\nОАВ: Ўзбекистонда интернет ҳатто Қирғизистондагидан ёмон ишлайди>>\n“Новости Узбекистана” мухбири Игорь Решетников ўзининг янги мақоласида Наманганда интернет хизматлари кўрсатиш сифати паст даражада эканлигини айтди.\n“Наманган аҳолиси Халқаро тўрга уланганида кўп қийинчиликларга учрайди: қотиб қолади ёки тезлиги паст, - дейди у.\nWSJ: Путин Сурияда ўзи севган тактикани қўлламоқда>>\nРоссиянинг Суриядаги авиазарбалари АҚШ учун кутилмаган ҳол бўлди ва Ғарб сиёсатчиларининг кескин норозиликларига сабаб бўлди. Бу ҳақда The Wall Street Journal нашри ёзмоқда.\nҚозоғистонлик имом жинсий алоқа солиғи ҳақида: шариатда хиёнат ўлим билан жазоланади>>\nҚозоғистоннинг Оқтепасидаги руҳонийлар Мусулмонлар иттифоқи ва Марказий Осиёда инсон ҳуқуқлари бўйича Мусулмонлар қўмитасининг жинсий алоқа солиғини жорий қилиш ҳақидаги таклифидан ҳайратда. Имомларнинг фикрича, шахсий ҳаётга суқилиб кириш мумкин эмас, хиёнат эса, шариатга кўра, ўлим билан жазоланади.\nСиёсатшунос: эски Сурияни бошқа кўрмаймиз>>\nСурия президенти Башар Асад Россиядан ҳарбий ёрдам сўраганидан сўнг Кремль етакчиси Владимир Путин Федерация кенгашига мамлакат қуролли кучларини чет элда қўллашга рухсат олди. Бунинг натижасида кечанинг ўзидаёқ Россия авиацияси Сурияда ҳарбий амалиётларни бошлаб юборди.\n“Известия”: миграция хизмати хорижликлар учун иш патентларини муддатсиз қилиб қўяди>>\nРоссия федерал миграция хизмати янги қонун лойиҳаси доирасида хорижлик ишчиларни доимий равишда рухсатномани узайтириш мажбуриятидан халос қилмоқчи, деб хабар беради “Известия” газетаси.\nОқ Уй: Россия Сурия туфайли халқаро изоляцияга тушиб қолиши мумкин>>\nАҚШ расмийлари Суриядаги хатти-ҳаракатлари туфайли Россия халқаро майдонда яккаланиб қолиши мумкинлигини айтмоқда. Бу ҳақда Оқ Уй расмий вакили Жош Эрнестга таянган ҳолда РИА Новости агентлиги хабар бермоқда.\nХасталикдан вафот этган болакай ота-онасига хайрлашув мактубини қолдирди>>\nЎтган ҳафта Жоржия штатида амёбиаздан вафот этган болакай ота-онасига ғамгин мактуб қолдирди. Бу ҳақда GulfNews нашри хабар бермоқда.\nҚирғизистонда 5 ёшли бола қўшни ўсмир томонидан ваҳшийларча ўлдирилди>>\nЖонли эфир вақтида Fox репортёрини машина уриб юборди>>\nFox Sports телеканали мухбири Дэвид Медрано Морани жонли эфир вақтида автомобиль туртиб юборди. Ҳодиса Мексикадаги Гвадалахара аэропортида Мора Chivas ва Club America футбол жамоалари ўртасида бўлиб ўтган учрашув ҳақида хабар берилаётган вақтда содир бўлди.\nMY5 телеканали эфири машҳурларга тўлдирилиши профессионал журналистларнинг норозилигига сабаб бўлмоқда>>\nMY5 телеканали янги мавсумдаги аксарият лойиҳаларига бошловчилар сифатида машҳур қўшиқчилар ва актёрларни таклиф қилаётгани телеканалда ишлаётган профессионал журналистнинг норозилигига сабаб бўлмоқда.


Психология кафедраси - Мирзо Улуғбек номидаги Ўзбекистон Миллий Университети\nПсихология бўлими 1972 йилда ташкил этилиб, узоқ йиллар давомида Ўрта Осиё ва Қозоғистон минтақасида ягона, кенг профилли психологлар тайёрлади.\nПсихология бўлимини очишда кафедра мудири, профессор Маҳамад Воҳидович Воҳидовнинг хизматлари беқиёс бўлган. 1990 йилга қадар психология бўлимини 800 га яқин мутахассис тамомлади. Битирувчилардан В.М.Каримова ва Ф.Р.Абдураҳмонов, И.Э.Худойбердиев каби қатор олимлар докторлик диссертацияларини ҳимоя қилган. Битирувчиларнинг асосий қисми ҳозирги кунда халқ хўжалигининг турли соҳаларида ҳамда ҳукуматимизнинг бошқарув тизимида фаолият олиб бормоқдалар.\nБўлимда Куба, Никарагуа, Мексика, Вьетнам, Лаос, Мўғилистон, Афғонистон, Яман, Миср Араб Республикаси, Ангола, Мали каби мамлакатлардан, шунингдек, Собиқ Иттифоқнинг деярли барча республикаларидан келган талабалар таҳсил олишган. Кафедра хорижий давлатларга 150 дан зиёд мутахассис тайёрлаб берди.\nПсихология кафедраси 1976 йилгача, “Мантиқ ва психология” деб номланиб, филология, тарих факультетлари таркибида фаолият олиб борди. 1976 йилдан алоҳида “Психология кафедраси”га айлантирилди.\nБўлим талабаларига Москва, Ленинград (Санк-Петербург), Новосибирск каби илмий марказлардан келган Б.Ф.Ломов, Г.М.Андреева, К.Веккер, К.М.Гуревич, И.В.Равич-Шерба, Л.А.Петровская, Т.В.Кудряцев, А.М.Матюшкин, Н.Н.Данилова каби салоҳиятли профессорлар маъруза ўқишган.\nҲозирда кафедра қошида психология фанлари номзоди Ph.D ва докторлтк илмий даражасини ҳимоя қилиш бўйича Ихтисослашган Илмий Кенгаш фаолият кўрсатмоқда.\nКафедранинг илмий мавзуси: тараққиёт психологияси муаммолари.\nКафедранинг илмий тадқиқотлари: 7 та дарслик, 20 дан ортиқ ўқув қўлланма, 15 та монография тайёрланган.\nКафедранинг илмий салоҳияти: 3 нафар фан доктори, 16 нафар фан номзоди, 3 нафар катта ўқитувчи, 6 нафар ўқитувчи фаолият олиб боради.\nКафедрага психология фанлари доктори, Мухамедова Дилбар Гафурджановна раҳбарлик қилмоқда.\nПсихология кафедраси аъзолари:\n1. МУХАМЕДОВА ДИЛБАР ГАФУРДЖАНОВНА (кафедра мудири)\n2. ҒОЗИЕВ ЭРГАШ ҒОЗИЕВИЧ (профессор)\n3. ИЛХАМОВА ДИЛФУЗА ИЛЯСОВНА (доцент)\n4. ДАЛИМОВА НИЛУФАР МЕЛИБАЕВНА (доцент)\n5. МАЖИДОВ НАБИЖОН МАХМУДОВИЧ (доцент)\n6. МУЛЛАБАЕВА НОЗИМА МАХМУДЖАНОВНА (доцент)\n7. ШАМСИЕВ ЎКТАМ БАХРИДДИНОВИЧ (доцент)\n8. ТУРСУНОВ ЛУТФУЛЛА САЙФУЛЛАЕВИЧ (доцент в.б.)\n9. РУХИЕВА ХОЛИДА АРИБЖАНОВНА (доцент)\n10. РАСУЛОВ АБДИМУМИН ИБРАГИМОВИЧ (доцент)\n11. АБДУРАХМОНОВА ЗУХРА ЭРКИНОВНА (доцент)\n12. КУДРАТУЛЛАЕВА РУХСОРА БАХТИЯРОВНА (доцент в.б.)\n13. ХАКИМОВА ДИЛДОРА БАХАДИРОВНА (доцент)\n14. АБИДОВА ЗИЁДА АСКАРОВНА (психология фанлари бўйича фалсафа доктори (PhD))\n15. ЧОРИЕВ ФАХРИДДИН АБДУГАППАРОВИЧ (катта ўқитувчи)\n16. БАБАДЖАНОВА САИДА АБДУЛЛАЕВНА (катта ўқитувчиси)\n17. БОНДАРЕВА ЕЛЕНА ВЛАДИМИРОВНА (ўқитувчиси)\n18. НОРОВ ШАЙМАРДОН ОМОНОВИЧ (ўқитувчи)\n19. ГАЗИЕВА ФОТИМА ЭРГАШЕВНА (ўқитувчи)\n20. АБДУСАМАТОВ ҲАСАНБОЙ УСМОНЖОН ЎҒЛИ (ўқитувчи)


Ўзбекистонда 97 мингдан ортиқ киши карантинда - Нурмат Отабеков\nДавлат бош санитария инспектори Нурмат Отабеков 27 март куни бўлиб ўтган брифингда халқни карантин талабларига бефарқ бўлмасликка чақирди.\nНурмат Отабеков халқ орасида коронавирусга нисбатан оддий грипп, хавотирга ўрин йўқ, ҳамма гаплар ваҳима, қабилидаги бепарволик муносабатини танқид қилди.\n«Коронавирус нимага қодир эканлигини кўрсатди. Дунёнинг деярли барча давлатларида 531 минг касаллик қайд этилди. Бу жуда катта кўрсаткич, умумий аҳоли сонига нисбатан кичик рақамдек кўриниши мумкин. Бир куннинг ўзида АҚШда 13 мингдан кўпроқ янги бемор рўйхатга олинди. АҚШ касалланиш кўрсаткичи бўйича Хитойдан 3000тага ортиб, 85 минг касаллик ҳолати билан биринчи ўринга чиқиб олди. Иккинчи ўринда Хитой, учинчи ўринда Италия турибди.\nБу каби ҳолатлар ҳар биримизни сергак торттириши керак. Касалликнинг тарқалганлик даражаси, ундан етаётган иқтисодий зарарнинг орқасида бепарволик турибди. Агар бепараволик бўлмаганда Италия, АҚШ бундай аҳволга тушмасди», дея Нурмат Отабековнинг сўзларини келтирмоқда Kun.uz мухбири.\nРеспубликада 97 мингдан кўпроқ одам карантинда сақланаётганини айтар экан, бош инспектор қўйилаётган талаблар заруратини қайд этиб ўтди.\n«Коронавирусни тўлиқ даволайдиган дори воситаси йўқ. Ҳимоя қила оладиган вакцина ишлаб чиқилган эмас. Касалликдан соғайган одамларнинг кейинги тақдири ҳақида ҳам тўлиқ тасаввурга эга эмасмиз. Биз номаълум асоратларга олиб келадиган инфекция олдидамиз.\n15 март куни Ўзбекистонда коронавирус аниқланди. Касаллик аниқлангунча қадар биз хотиржам эдик, саросима йўқ эди. Лекин бизнинг ҳудудга касалликни ким олиб кирди — ўзимизнинг халқимиз [вакили] олиб кирди. Шунча одамни хавотирга қўйди. Бу касаллик атрофимизда айланиб юрибди. Ҳар бир шахс унга чалиниши эҳтимоли борлигини унутмаслик керак», дея таъкидлади у.\n«Имкониятлар чегараланганини дунё тажрибаси кўрсатяпти. Таваккал қилишга ҳаққимиз йўқ. 34 млн аҳолининг саломатлиги ҳар биримизнинг зиммамизда. Карантин талабларини бузиш, ниқоб тақиш тартибини бузиш, беписандлик ҳолатлари кузатиляпти. Буларнинг ҳар бири ўзингизга бўлмаса, қўшнингизга, кейинчалик бутун халққа муаммо туғдириши мумкин. Сиздан кўп нарса талаб қилинаётгани йўқ, ҳамма масъулиятни давлат ўз зиммасига олди. Айтилган тавсияларга риоя қилиш керак холос», дея қўшимча қилди Нурмат Отабеков.


Beeline - шикоятчи\n"Радиочастоталаримизнинг 47 фоизини тортиб олиш мисли кўрилмаган ва регулятор томонидан бизга нисбатан ниҳоятда нодўстона ҳаракатдир”¸ дейилади Beeline бош ижрочи директори Дмитрий Шуховнинг 15 май куни матбуотга ëйинланган баëнотида.\nШиркат раҳбарига кўра¸ кенгашнинг биргина қарори Beeline фаолиятига камида 50 миллион доллар зарар етказади ва у ширкатнинг ўтган йил Тошкент билан 2031 йилга қадар имзолаган келишуви бандларини бузишдир.\nШу иддао билан Beeline Радиочастоталар бўйича Республика кенгаши устидан Тошкент шаҳар Хўжалик судига шикоят қилган ва бу шикоятни кўриб чиқиш¸ Озодликка маълум бўлишича¸ 23 май кунга белгиланган.\nBeeline - аввалги номи VimpelCom¸ янги номи эса Veon Ltd.бўлган бош қароргоҳи Амстердамда жойлашган халқаро телекоммуникация корпорациясининг Ўзбекистондаги шўъбаси.\nАсосий акциялари россиялик миллиардер Михаил Фридманга қарашли бу ширкат Ўзбекистон телекоммуникация бозорига 2005 йилда кирган ва эндиликда тортиб олинган радиочастоталарга 2006 йилдан бери эгалик қилиб келган.\nБу радиочастоталар 47 фоизнинг йўқотилиши ширкат фаолиятига қандай таъсир кўрсатиши ҳақидаги тафсилотларга 15 май куни на ширкатнинг Тошкент идораси ва на Амстердамдаги бош қаророгоҳида ойдинлик киритадиган мутахассис топилмади.\nАхборот технологиялари ва коммуникацияларини ривожлантириш вазирлигининг Радиочастоталар бўйича республика кенгаши фаолиятига бевосита алоқадор расмийси¸ вазиятга ойдинлик киритди.\n“Кенгаш Beelineдан ҳеч нарсани тортиб олгани йўқ. У бор радиочастотаталрни тўртта оператор ўртасида теппа-тенг тақсимлади¸ холос. Ҳозиргача бу радиочастотаталарнинг қариб ярми Beelineга тегишли эди. Шунинг учун¸ табиийки¸ бу қарорга фақат улар эътироз билдираяпти. Бошқалар¸ аксинча¸ бу қарордан хурсанд”¸ деди Озодлик билан микрофонсиз суҳбатда вазирлик расмийси.\nБу мулозим¸ Beeline бош менежерининг¸ “Радиочастоталар бўйича республика кенгаши 2031 йилгача тузилган келишув шартларини бузди”¸ деган иддаосини инкор қилди. Расмийга кўра¸ бу келишувда регуляторнинг радиочастоталарни исталган пайт бир томонлама қарор билан ўзгартиришга ҳақли эканига оид банд мавжуд ва шу боис кенгашдагиларнинг судда ютиб чиқишга ишончи комил.\n“Мижозларни йўқотмаслик учун пул сарфлаш керак бўлади”\n“Beeline 2006 йилдан бери бошқаларга нисбатан имтиëзли шароитда ишлаб келди. Унинг абонентлари сони бошқаралардан кўплигини ҳам¸ ана шундай преференция билан изоҳлаш мумкин. Энди 10 миллионга яқин мижозни сақлаб қолмоқчи бўлса¸ берилган олти ой муҳлат ичида қаердадир янги станциялар қуриши¸ ишлаб турганларини қайта дастурлаши¸ берилган радиочастоталарга мослаши керак бўлади. 50 миллион доллар зарар¸ деган гап¸ ана шу қайта мослашиш харажатларини назарда тутади. Бу ишлар қилинмаса¸ Beeline алоқа сифати ëмонлашади ва мизожлари сони ҳам камая бошлайди”¸ деди Озодлик суҳбатлашган Ахборот технологиялари ва коммуникацияларини ривожлантириш вазирлиги мутахассиси.\nРадиочастоталар бўйича Республика кенгаши расмий баëнотида ëзилишича¸ радиочастоталарни қайта тақсимлаш қароридан кўзланган мақсад республикада радиочастота ресурсларидан самарали фойдаланишни таъминлашдан иборат.\nРасмий изоҳга кўра¸ радиочастота полосаларининг мобил алоқа операторлари ўртасида узуқ-юлуқ ўлчамда, диапазоннинг турли қисмларида тақсимлангани Ўзбекистонда LTE (Long-Term Evolution) технологиясининг 4 авлод (4G) мобил алоқа стандартини жорий қилишга тўсқинлик қилган.\nИнвесторни хафа қилиш ëки Ўзбекистонда интернетни ривожлантириш?\nЎзбекистон ҳукумати мамлакатга хориж инвесторларини жалб қилишга астойдил ҳаракат қилаëтган айни кунларда бош қароргоҳи Ҳолландияда жойлашган халқаро телекомширкати билан судлашиш Тошкент ҳукумати учун сиëсий жиҳатдан қимматга тушмайдими¸ деган саволга Ахборот технологиялари ва коммуникацияларини ривожлантириш вазирлиги мутасаддиси¸ ҳукумат шундай қарор қабул қилишга мажбур бўлганини айтади.\n“Албатта¸ ҳозир Beeline хориж инвесторини хафа қилишаяпти¸ деб шовқин кўтаради. Лекин бу ширкатни хафа қиладиган қарорни олмаслик¸ Ўзбекистонни сўнгги технологиялардан маҳрум қилиш бўларди. Ë инвесторни хафа қилиш¸ ë Ўзбекистонни интернет технологиялари қолоқ давлат сифати қолдиришдан бирини танлашда биз биринчисини танлашга мажбур бўлдик”¸ дейди вазирлик расмийси.\n11 май куни 2017 йилнинг биринчи уч ойидаги фаолиятига доир ҳисоботини эълон қилган Beeline ўз даромадининг 2016 йилнинг айни даврга нисбатан 7 фоизга камайиб¸ 156 миллион долларга тушганини билдирган эди.\nШиркат бу йўқотишни ўзбек сўмининг муттасил девальвация бўлаëтгани билан изоҳлаган эди.\n2017 йилнинг биринчи уч ойи ичида Ўзбекистондаги Beeline мижозлари 9¸5 миллионни ташкил этган¸ улардан 4¸6 миллиони мобил интернет хизматига уланган.\n2006 йили Beeline бренди остида Ўзбекистонда иш бошлаган ўшандаги VimpelCom, Европа ва АҚШда ўзбек телекоммуникация соҳасидаги коррупция текширувлари давомида ўзбек мобил алоқа бозорига кириш учун “Тошкентдаги нуфузли шахс”га 114 миллион доллар пора берганига иқрор бўлди.\nБундай иқрор ортидан АҚШ Адлия вазирлиги билан эришилган келишувга мувофиқ VimpelCom¸ ишни ëпиш учун 795 миллион доллар жарима тўлашга рози бўлди.\nАкциялари АҚШ қимматбаҳо қоғозлар бозорида очиқ сотувга қўйилган VimpelCom ўзбек коррупция жанжали ортидан бузилган имижидан қутулиш мақсадида¸ ўз номини Veon Ltd. Қилиб ўзгартирди¸ қатор менежерларидан воз кечди.


Хованск қабристонидаги отишмадан сўнг 42 муҳожир депортация қилинади\n01 июл 2022, Тошкент вақти: 06:11\nМоскванинг Хованский қабристонидаги оммавий муштлашув ва отишмада иштирок этганлардан 112 нафари ҳибсга олинди. Москва шаҳар полицияси улар қаторида миграция ҳужжати жойида бўлмаган 42 нафар тожикистонлик ва ўзбекистонлик меҳнат муҳожири Россиядан депортация қилинишини маълум қилди. Бугундан бошлаб Москва шаҳар ва вилоят назорат идоралари бу ҳудудда жойлашган барча қабристонларда қаттиқ текширувларни бошлади.\nХованск ва бошқа кабристонларда текширувлар бошланди\nМоскванинг Хованск қабристонида ўтган шанба куни содир бўлган оммавий жанжал ва муштлашув кутилганидек жиддий оқибатларни келтириб чиқарди.\nДушанба куни Хованск қабристони директори Юрий Чабуев Пресня туман суди қарори билан ҳибсга олинди. Бу судда, шунингдек, ҳужум қилганлар томонида бўлган яна 14 кишини ҳибсга олиш қарори чиқарилиши кутилмоқда. Москва шаҳар Ички ишлар бошқармаси ҳозирга келиб қабристон ҳудудидаги жанжалда иштирок этган 112 одам қўлга олинганини маълум қилди.\nХованск қабристонидаги муштлашувни бостиришга 252 нафар ОМОН жангчиси жалб қилинди.\nМосква полицияси матбуот хизмати раҳбари Софья Хотина буларни маълум қилди:\n- Жанжалда 200 яқин одам иштирок этди. Уларнинг аксари Марказий Осиё ва Шимолий Кавказ минтақаларидан келганлар, фуқароларимиз томонидан шахсий тартибда ёлланган муҳожирлар экани аниқланди. 23 киши жиддий жароҳат олди, уч киши нобуд бўлди. Дактилоскопия наижасида полицияга ҳодиса жойидан келтирилган 90 кишидан 12тасида ҳужжати йўқлиги, яна 15 нафари миграция қоидаларини бузганликда гумон қилинди,- деди Софья Хотина.\nПолиция вакили Москва шаҳар Ички ишлар бошқармаси раҳбари Анатолий Якунин талаби билан Москва шаҳрида жойлашган 78-та қабристон молиявий-хўжалик фаолияти ҳамда миграция қонунчилиги нуқтайи назаридан текширилишини эълон қилди. Шунингдек, назорат идоралари ва полиция қабристонлар фаолиятига бевосита алоқадор 30га яқин ширкатларни текширувдан ўтказади.\nМосквада ишлаётган муҳожирлардан олинган маълумотга кўра, шаҳар полицияси Хованскга яқин айрим корхона ва идораларни босган, у ерда ишлаётган мигрантларни текширувдан ўтказган.\nХованск қабристони маъмурияти эса эски қўриқчилар ўрнига янгиларни ёллагани ва улар сонини оширганини билдирмоқда. Отишма вақтида бузилган қабртошлар ва панжаралар иншоот ҳисобига тикланиши маълум бўлди.\nМаълумки, Европада энг йирик бўлган биргина Хованск қабристонидаги 200 гектар ерда 1 миллиондан ортиқ қабрлар мавжуд. Хованск қабристонида 1 мингга яқин ўзбек ва тожик муҳожири ишлаб келган. Қабристон ходимлари битта қабр қазиш 10 минг рубль, қабртош ўрнатиб беришга – 3 минг рублдан зиёд нарх белгиланган.\nМеҳнат мигрантлари у ёки бу қабрни парвариш қилишга ўлган одамнинг яқинлари билан келишилган ҳолда алоҳида пул олар экан.\n3 тожикистонлик ўлдирилди, 23 муҳожир - ярадор\nҲозирга келиб, ўлдирилганлар сони 3 киши бўлиб, улар Тожикистоннинг Роғун шаҳридан келган меҳнат муҳожирлари бўлгани маълум. Булар :\n1. Хушаков Суҳроб (1990 й.т.)\n2. Ризоев Иноят (1977 й.т.)\n3. Собиров Сайнуриддин (1974 й.т.).\nСуҳроб кўкрагига отилган ўқдан нобуд бўлгани, қолган икки кишини ҳодиса жойидан қочиб кетаётган машина босиб кетгани маълум бўлди.\nАйни вақтда, Озодлик госпитализация қилинган муҳожирлардан 4 нафари, жумладан 16 яшар вояга етмаган меҳнат муҳожири, ўта оғир аҳволда қолаётганини аниқлади.\nҚабристондаги жанжал сабаблари\nАйрим маҳаллий оммавий ахборот воситаларида пайдо бўлган видеоёзувлардан қабристонга бостириб қирган ва муштлашувни бошлаганлар кавказликлар эканини кўриш мумкин. Видеога қуролдан ўқ узаётган кавказликларни ҳатто полиция ходимлари тўхтата олмаётгани тасвирга олинган.\nМосква полицияси Хованскдаги ўзаро жанжал ва муштлашувни “қабристон ходимлари бўлмаган хориж фуқаролари” бошлагани ва “улар Россия Федерацияси ҳудудида ноқонуний фаолият юритаётганлиги”ни эълон қилишга шошилди. Полиция расмий хабарида жанжалнинг асосий сабаби – “ҳудуд бошқаруви учун этник гуруҳлар ўртасидаги тортишув” бўлгани айтилди.\nХованскоедаги жанжал карикатурачилар нигоҳида\n“Ритуал” фирмаси ва бошқа соҳа мутасаддилари жанжални “қўшни қурилиш объектларидан келган ва ФМС рейдларидан яшириниб юрган марказий осиёлик нолегал муҳожирлар бошлаб берган”, дея баёнот берди.\nТасдиқланмаган маълумотларга кўра, оммавий муштлашувда икки тарафдан 400 зиёд одам иштирок этган. Ҳужум қилаётганлар тарафидан отишмада бевосита иштирок этганлар қаторида “Хамовники” полиция бўлимининг амалдаги ходими 25 ёшли Николай Мошенко қўлга туширилгани эътиборга молик.\nҲодиса гувоҳларидан бири Озодликка улар чечен ва доғистонлик, маъмурият талаби билан Хованск қабристонини ҳимояланганлар шу ерда меҳнат қилаётган ўзбек-тожик муҳожирлар эканини гапириб берди.\nУ ҳимояланаётганлар таёқ ва тош билан, ҳужум қилаётганлар эмас жанговар пистолет ва “Калашников” автоматлари билан қуролланганини айтади:\n- Отилган болларнинг асосий қисми шу ерда турли майда ишларни қилиб юрган. “Доля берасан, процент берасан” деб ваҳима қилиб, бизни қўрқитиб олишмоқчи эди булар, болларга зўрлиқ қилишди. Бизга қарши контора бошлиғи чиқди ва бу 200 яқин бандитни ҳам ўша олиб келган, чамаси. Урислар, бир-икки чеченлар бор. Ҳужум қилаётганлар орасида тожик боллар ҳам бор эди, деди исмини очиқламаган қабристон ишчиларидан бири.\nТожикистонлик меҳнат муҳожирлари ҳуқуқларини ҳимоя қилаётган “Этмос” ташкилоти раҳбари Каримжон Ёров бу тўқнашув сабабларига оид ўзи аниқлаган маълумотлар билан ўртоқлашди.\nУнинг фикрича, бундан бир мунча вақт олдин қабристон бош директори шу ерда гўрковлик қилаётган юзлаб марказий осиёлик муҳожирлари ишида “янгича тартиб” ўрнатишга уринган.\n- Биз муҳожирлар билан суҳбатдан аниқладикки, шу қабристоннинг бош директори юздан ортиқ спортчиларни олиб келиб, ишчиларга “Бугундан бошлаб сизлар янгича услубда ишлайсиз!” деган, яъни улар ҳақ бериб, “доля” узатиб туришлари керак экан. Тожик муҳожирлари бунга рози бўлмаган, сабаби бу ерда анча йиллардан буён ишлаб келаётганлар бор. Улар бундай ноҳақликлар бўлаётганини олдин ҳам хабар берган эди бизга, деди ҳуқуқ ҳимоячиси Каримжон Ёров.\nБу ҳодисага муносабат билдирган Россия Дафн этиш маросимлари иттифоқига кўра, муаммо 2011 йилдан буён бўлиб келаётгани ва улкан даромад манбайи ҳисобланган ўлганларни дафн этиш маҳаллий криминал тизимлар эътиборини ўзига доимо жалб қилиб келган.\nХованск жанги тўғрисида Россия президенти Владимир Путинга ҳам хабар берилгани айтилмоқда. Хованскоедаги ҳодиса тафтишига 50 кишидан иборат тергов гуруҳи жалб қилинди.\nВоқеа ортидан Россия сенати вакиллари МДҲга аъзо қатор давлатлар, жумладан Ўзбекистон ва Тожикистон фуқароларига виза тартибини жорий этиш талаби билан чиққани тўғрисида Озодлик хабар берган эди.


Япония билан алоқаларимиз янада мустаҳкамланади - zarnews.uz\nАввал хабар қилганимиздек, бугун Самарқанд темир йўл вокзали орқали Япониянинг Нара шаҳри мэри (ҳокими) Мотонобу Накагава бошчилигидаги делегация ташриф буюрди. Меҳмонларни Самарқанд шаҳар ҳокимининг ўринбосари Э.Ражабов кутиб олди. Бу ҳақда Самарқанд шаҳар ҳокимлиги ахборот хизмати хабар бермоқда.\nДелегация аъзолари даставвал, Самарқанд шаҳар ҳокимлигида бўлиб, шаҳар ҳокими Б.Облоқулов билан учрашди. Тадбирда икки шаҳар раҳбарлари ўзаро дўстлик алоқаларини мустаҳкамлаш, туризм, маданият соҳаси ҳамда олий таълим муассасалари ва жамоат ташкилотлари фаолияти бўйича фикр алмашди. Учрашувда Самарқанд ҳамда Нара шаҳри ўртасида шу мавзуларга асосланган меморандум имзоланди ва меҳмонларга эсдалик совғалари топширилди.\nМеҳмонлар икки кунлик ташриф давомида Самарқанд шаҳридаги тарихий қадамжоларда ва олий таълим муассасаларида бўлиб, "Шарқ тароналари" XII халқаро мусиқа фестивалида ҳам иштирок этади.\nТеглар: Самарқанд Япония\nЭ-почта: [email protected]rnews.uz


Китоб – энг яхши ...\nКитоб инсоннинг тафаккурини ошириш, дунёқарашини кенгайтириш, маънан камол топиб, ақлан етук бўлишида муҳим аҳамият касб этади. Китобга ошно бўлган инсон билан китоб ўқимйдиган инсон орасида яққол фарқ намоён бўлади.\nҲозирги глобаллашув асрида интернет орқали саноқли сониялар ичида керакли маълумотга эга бўлиш мумкин. Аммо барибр интернет китоб ўрнини боса олмайди. Электрон ўқув инсонга фақатгина қуруқ маълумот бериш билангина чекланади, Китобни ушлаганда, уни саҳифалай бошлаганда ундаги воқеалар шиддат билан ривожланганда эса кишини ўзгача ҳаяжон босади. Китобда ҳар бир киши ўзи учун ахлоқий покликни, ақлий камолотни топади. Шунинг учун ҳам китоб-энг яхши совға.\nБугунги кунда мамлакатимизда ўзига хос акцияга айланиб улгурган таълим муассасаларига китоб ҳадя қилишдек эзгу иш Навоий вилоятида ҳам кўтаринки руҳда олиб борилмоқда. Хусусан, вилоят бошхона бошқармаси ходимлари томонидан мактабгача таълим муассасалари ва меҳрибонлик уйларига китоблар улашиб келинмоқда.\nАлбатта, бу каби эзгу ният остида амалга оширилаётган ишлар миллатимиз келажаги бўлган ёшларимизнинг маънавий оламини янада юксалтириб, дунёқарашлари кенгайишида муҳим омил бўлиб хизмат қилади.


Дорини нима билан ичиш тақиқланади?\nKun.uz light 20:50 / 26.11.2019 67597\nКанаданинг Лоусон соғлиқни сақлаш институти олимлари маълум қилишича, цитрус меваларда, айниқса грейпфрут таркибида фуранокумаринлар, яъни, даволовчи восита таъсирини бир неча марта оширувчи моддалар мавжуд. Грейпфрут юрак касалликларига оид, аллергияга қарши, вируслар билан курашувчи воситалар, юқори қон босимида қўлланувчи препаратлар, антидепрессант ва антибиотиклар билан бирга ичилганда алоҳида хавфлидир — чигал аҳволни янада оғирлаштириши мумкин.\nЧой ўзида танин сақлайди — дори сўрилиши тезлигига таъсир қилувчи фаол модда. Баъзи ҳолатларда у ортиқча қўзғалишни келтириб чиқаради, масалан, антидепрессантлар билан даволаш фонида. Бошқаларида эса препарат самарасини камайтиради (орал контрацептивлар қабулида). «Юрак», «ошқозон» таблеткалари ва антибиотикларни чой билан ичманг.\nУ тетиклаштиради ва кучли сийдик ҳайдовчи таъсир кўрсатади. Агар дори-дармонни кофе билан ичсангиз, препарат танадан жуда тез чиқиб кетишига ёки унинг таъсири кучайишига йўл очишингиз мумкин (масалан, оғриқ қолдирувчи воситалар шу жумладан).\nБаъзи ҳолларда сут билан дори-дармонларни, масалан, калий препаратлари ва витаминларни ичиш алоҳида тавсия этилади. Аммо тетрациклин гуруҳига кирувчи антибиотиклар ва «юрак» дорилари сут билан ҳамкорлик қилишни ёқтирмайди.\nДориларнинг спиртли ичимликлар фонида сўрилиш тезлигини кўриш учун олимлар ингичка ичакка ўхшаш сунъий муҳит яратишди. Тажрибалар шуни кўрсатдики, синовдан ўтказилган дориларнинг деярли 60 фоизи алкоголли суюқликда тезроқ эрийди. Айниқса антидепрессантлар, антибиотиклар, анальгетиклар ва иссиқни туширувчиларни қабул қилишда алкоголь қатъиян тақиқланади.\nҲатто зарарсиз ҳисобланувчи парацетамол ҳам спирт билан қўшилиб жигарни заҳарлай олади.\nШакарли вижиллайдиган ичимликларнинг фойдасизлиги — ошқозон шиллиқ қаватини тирнаши, кўнгил айнишини чақириши, шишириши етмагандек, дори билан биргаликда ошқозон-ичак тракти учун ҳақиқий «бомба» бўлади. Бу, айниқса овқат ҳазм қилинишини яхшиловчи, сийдик ҳайдовчи, антибиотиклар учун алоқадор.\nКомпотлар ва киселлар\nШифокорлар ушбу охирги вариантни гастрит ва ошқозон ярасидан азият чекувчи беморларга тавсия қилишлари мумкин: кисел ошқозон деворларини ўраб олади ва шу билан препаратнинг тирнаш хусусиятини камайтиради. Бироқ препаратнинг даволовчи таъсири ҳам камаяди ва буни эътиборга олиш муҳим. Таблеткани компот билан ичиш ярамайди — мевали кислоталар баъзи дориларнинг, шу жумладан меъда қайнаши ва гипертонияга қарши воситаларнинг фармакологик таъсирини ўзгартириши мумкин.\nОвқат ҳам дориларнинг самарадорлигини пасайтириши мумкин. Шифокорлар қуйидаги маҳсулотларни биргаликда қабул қилишдан қайтаришади:\n— тетрациклин гуруҳига кирувчи воситаларни творог, дуккаклилар ва пишлоқ билан;\n— темир сақловчилар ва ёнғоқлар;\n— антитромботик воситалар исмалоқ ва карам билан;\n— антибиотиклар нордон мевалар ва сирка қўшилган овқат билан;\n— ацетилсалицил кислотаси цитрус мевалари билан қабул қилинганда зарарлидир.\nНима билан ичиш керак?\nЭнг яхшиси хона ҳароратидаги оддий қайнатилган ёки сотувдаги газсиз сув. Бундан ташқари, сувни тежамаслик керак: битта таблеткани ичиш учун камида ярим стакан сув кетади (аксарият ҳолатлардаги каби бир ёки икки қултум эмас).